Paikanna kadonneet kuulokkeesi | Kotimikro.fi\nSkullcandyn uutuuskuulokkeissa on bluetooth-seuranta ja aktiivinen vastamelutoiminto.\nPaikanna kuulokkeesi bluetoothin avulla\nSkullcandy Venue -kuulokkeissa on paikannustoiminto, jonka avulla voi löytää kadonneet kuulokkeensa.\ntorstai 27. syyskuuta 2018 teksti M. Østergaard\nOn enemmän kuin harmittavaa menettää tuliterät ja huippukalliit kuulokkeet vain sen takia, että on unohtanut ne – eikä muista minne.\nTähän riesaan tarjoaa ratkaisun Skullcandyn uudet, ensi viikolla kauppoihin tulevat Venue-kuulokkeet.\nSkullcandyn uutuuskuulokkeet on varustettu amerikkalaisen Tilen paikannustekniikalla.\nSamaa tekniikkaa käytetään Tilen omissa jäljittimissä. Tile on pienikokoinen laite, jonka voi kiinnittää esimerkiksi avainnippuun, lompakkoon tai puhelimeen.\nKuulokkeiden paikannus tapahtuu älypuhelimeen asennettavalla Tile-sovelluksella. Jos käyttäjä on noin 30 metrin etäisyydellä kuulokkeista, sovellus näyttää kuulokkeiden sijainnin.\nKun kuulokkeet ovat unohtuneet esimerkiksi junaan, paikannus onnistuu, jos muita Tile-käyttäjiä on kuulokkeiden kantaman sisällä.\nMuiden käyttäjien Tile-sovellukset raportoivat kuulokkeista Tile-palveluun, jolloin kuulokkeiden omistaja näkee sovelluksen kartalta kuulokkeiden sijainnin.\nMukaansatempaava äänimaailma ja kestävä akku\nScullcandy Venue -kuulokkeet lupaavat mukaansatempaavan ja häiriöttömän äänimaailman aktiivisen vastamelutoiminnon ansiosta.\nPiipahdus ulkomaailmassa onnistuu kuulokkeiden Monitor Mode -tilassa, joka tuo yhdellä painikkeella ympäristön äänet käyttäjän korviin.\nTäyteen ladattujen Venue-kuulokkeiden akkukestoksi luvataan 24 tuntia, kun sekä vastamelutoiminto että bluetooth ovat käytössä. Venue-kuulokkeisiin saa 10 minuutin pikalatauksella viisi tuntia toiminta-aikaa.\nKuulokkeet voi yhdistää myös johdolla, jolloin akkukesto kasvaa 40 tuntiin.\nValmistajan mukaan käyttämättömät kuulokkeet pysyvät ladattuina noin kolme vuotta, ja jos Tile on käytössä, käyttämättömien kuulokkeiden akku tyhjenee silloinkin vasta 3-4 kuukaudessa.\nTyhjälläkin akulla kuulokkeet toimivat johdolla yhdistettynä, mutta tyhjällä akulla ne ovat ilman bluetoothia ja vastamelutoimintoa.\nSkullcandy Venue -kuulokkeet voi tilata valmistajan sivuilta, ja kauppoihin Venue-kuulokkeet tulevat lokakuun alusta 179 euron suositushintaan.\nLue KotiMikron arvio Skullcandyn aiemmin julkaisemista Skullcandy Crusher Wireless -kuulokkeista.\nNyt voit kokeilla KotiMikroa yhden numeron verran ja samalla saat pääsyn Etunurkkaan, jossa on turvallisesti ladattavana yli 300 luotettavaa ohjelmaa, yhteishintaan vain 3,90 eurolla. Tutustu tarjoukseen täällä.


Kirjoittaja Aihe: Sotahistoriaketju (Luettu 296314 kertaa)\nJu55i, Jepulis and Taikakaulin like this\n« Vastaus #1957 : 04.12.2021, 03:51:49 »\nKynäilemäni artikkeli Suomenlahteen vuonna 1927 kadonneista Suomen sotilastiedustelun johtomiehistä pääsi Ilmailulehteen. Sen verran pitkä teksti, etten lainaa kokonaan.\nLentokoneen katoaminen oli iso asia ja mukana kadonneet tiedustelumiehet toivat tapaukseen omat värinänsä. Etsinnät aloitettiin seuraavana päivänä, 17.11.1927 ja siihen osallistuivat sekä Viron että Suomen puolustusvoimat. Mitään ei kuitenkaan löydetty.\nKauko-Aatos, HMV, Keza and 2 others like this\n« Vastaus #1958 : 11.12.2021, 14:47:23 »\nTalvisodassa 30.11.1939 - 13.3.1940 Neuvostoliitto hyökkäsi koko voimallaan ilman muita vihollisia, muttei kyennyt valloittamaan Suomea. Tästä voi tietenkin kiittää erityisen kylmää ja lumista talvea ja Stalinia, jonka puhdistukset heikensivät merkittävästi puna-armeijan taistelukykyä. Puna-armeijan komentajille oli ilmiselvästi yllätys kohdata metsästäjäkansa, joka käytti taktiikoita, jotka tunnettiin Rooman valtakunnan aikaan, kuten kolonnan pilkkominen moteiksi ja iske ja juokse tai siis hiihdä. 105 päivää talvisotaa oli kovaa kuntoa vaativaa liikuntasotaa lumihangessa paitsi yhdessä paikassa Laatokan rannalla Taipaleenjoen suulla, jossa käytiin rintamasotaa tyyliin ensimmäinen maailmansota siksi, että siellä suomalaiset estivät neuvostoliittolaisia kiertämästä Vuoksen toiselle puolelle suomalaisten selustaan\nKings and Generals karttapelit niin tiedät miten se oli\n« Viimeksi muokattu: 13.12.2021, 13:11:10 kirjoittanut artti »\n« Vastaus #1959 : 12.12.2021, 21:40:22 »\nTörmäsin vaikuttavaan videoon, jossa vanhat saksalaiset sotaveteraanit puolustavat Wehrmachtin kunniaa ja Saksan sotatoimien oikeutusta. Joku hollantilainen nainen yrittää subvertoida. Miehet eivät taivu. Lopussa suorastaan tykittelevät lakonisuuksia ja naiselle jää jauhot suuhun ja tyhjä katse silmiin.\nOlisivatpa saksalaiset yhä tuollaista taipumatonta rrrrrautaa kuin nuo miehet! Kerrassaan hieno kansa olivat he, kerran, kauan sitten. Tuollaisia miehiä oli kunnia kutsua aseveljiksi, toteaisi oma veteraani taattoni.\n« Viimeksi muokattu: 12.12.2021, 21:42:52 kirjoittanut Tavan »\n« Vastaus #1960 : 13.12.2021, 02:42:57 »\nLainaus käyttäjältä: artti - 11.12.2021, 14:47:23\nTalvisodassa 30.11.1939 - 13.3.1940 Neuvostoliitto hyökkäsi koko voimallaan ilman muita vihollisia, muttei kyennyt valloittamaan Suomea. Tästä voi tietenkin kiittää erityisen kylmää ja lumista talvea ja Stalinia, jonka puhdistukset heikensivät merkittävästi puna-armeijan taistelukykyä. Puna-armeijan komentajille oli ilmiselvästi yllätys kohdata metsästäjäkansa, joka käytti ikiaikaisia taktiikoita, jotka tunnettiin jo Rooman valtakunnan aikaan, kuten kolonnan pilkkominen moteiksi ja iske ja juokse tai siis hiihdä. 105 päivää talvisotaa oli kovaa kuntoa vaativaa liikuntasotaa lumihangessa paitsi yhdessä paikassa Laatokan rannalla Taipaleenjoen suulla, jossa käytiin rintamasotaa tyyliin ensimmäinen maailmansota siksi, että siellä suomalaiset estivät neuvostoliittolaisia kiertämästä Vuoksen toiselle puolelle suomalaisten selustaan\nOman käsityksen mukaan ryssien taktiikka oli vähän ylimielinen tyyliin metsän läpi autokolonna talvella eivätkä odottaneet vastarintaa(siellä oli kai joitain lippuja voitomarssia varten mukana ).Talvihan suomen pelasti ja venäläisten typerä taktiikka talvisodassa.Stalin puhdistukset ilmeisesti auttoi myös,tosin jos talvisotaa ei olisi ollut niin saksan hyökkäys venäjälle alussa olisi kai ollut vieläkin helpompi.\n« Viimeksi muokattu: 13.12.2021, 02:48:31 kirjoittanut Melbac »\n« Vastaus #1961 : 13.12.2021, 02:56:18 »\nLainaus käyttäjältä: Shemeikka - 04.12.2021, 03:51:49\nMukava artikkeli, kiitos siitä.\nNoin salaliittoteoriahengessä: Junkersilla paljon salaista yhteistyötä NL:n kanssa tuolloin.\n« Vastaus #1962 : 13.12.2021, 03:09:09 »\nLainaus käyttäjältä: Keza - 13.12.2021, 02:56:18\nTodellisuudessa tekivät pakkolaskun mereen kun kone hajosi ja se upposi mereen/äijät hukkui?.Noi oli aikamoisia häkkyröitä tohon aikaan ja koneet käytännössä voineet hajota osiin lentäessä.\n"17. elokuuta 1926 Hansa 4E.16 tuhoutui lennolla Santahaminasta noustuaan. Vänrikki Yrjölä kuoli. Koneen kantava rakenne oli katkennut. Tämä oli kolmas samanlainen onnettomuus."\n« Viimeksi muokattu: 13.12.2021, 03:17:41 kirjoittanut Melbac »\n« Vastaus #1963 : 13.12.2021, 10:08:25 »\nLainaus käyttäjältä: Melbac - 13.12.2021, 02:42:57\nIhan luonnollista ylimielisyyttä pölvästeiltä kun puna-armeija oli napannut Puolan itäosan hieman aiemmin kai ilman taisteluita. Vastaavia sotilaallisia munauksia on tapahtunut aiemminkin.\n"Kampf um Germanien - Die Varusschlacht"\nTeutoburg Forest: A Roman Nightmare\n« Vastaus #1964 : 13.12.2021, 10:48:11 »\nLainaus käyttäjältä: Golimar - 13.12.2021, 10:08:25\nNäkisin jopa niin, että Stalinin puhdistukset olivat avaintekijä. Nimittäin, useita Suomessa sotilaskoulutuksen saaneita punaupseereita oli ylennyt 30-luvulla Puna-armeijassa ja heidän komentoonsa uskottiin tietenkin Suomen rintama. Mutta sitten Stalinin päässä naksahti, ja hän alkoi luulotella noiden upseereiden kääntävän joukkonsa Neuvostoliittoa vastaan ja yksi kerrallaan nuo suomalais-punikit "siirrettiin muihin ... paikkoihin".\nHeidän tilalleen tuli sitten "Stalinille lojaalimpia" upseereita, joilla oli vain tuo käsitys paraatimarssista Helsinkiin ja Ouluun. Suattaapi olla, että täällä puhuttaisiin nyt jotain muuta kieltä kuin suomea, jos nuo suomalaisupseerit olisivat olleet rintamavastuussa.\nLähdettä mulla ei ole osoittaa, mutta muistan jostain lukeneeni tällaisestakin asiasta.\n« Vastaus #1965 : 13.12.2021, 12:33:36 »\nTää väittämä et "talvi pelasti Suomen" on ihan kukkua... Kyllä siellä suomalaista paleli ihan yhtä paljon ku vihuakin... Maaseuduilta kokoonpannut yksiköt oli paremmin varustautunut talvea varten, oli nääs miehillä talvivehkeet ihan omasta takaa, ku kruunulla ei niitä ollu pal jaella... Mutta sitte nää kaupunkilais yksiköt, siellä lähtiin sotaan puolikengät jalassa... Papereista ku katoin yhen Ässä Rykmentin pataljoonan varustilannetta tammikuussa, ni esmes päälystakkeja ja talvijalkineita puuttu tasan yhtä paljon, ku oli pataljoonan kirjavahvuus.... Hyvin haluttuja oli tässä pataljoonassa vihun huopatöppöset ja toppapuvut, jos semmosia sattu kaatuneilta löytämään... Alku sodassahan ei kovia pakkasia edes ollu, eikä pal luntakaan maassa... Mut sitte se muuttu... Puolustussuunnitelmissa ei oltu osattu huomioida et pakkasesta johtuen esmes Viipurinlahdella loppusodassa ajeltiin tankeilla yli lahden, ku normi talvena jää ei sitä olis kestäny... Eli ei se talvi meitä pelastanu, vaan hyvät miehet.\n« Vastaus #1966 : 13.12.2021, 12:42:54 »\nLainaus käyttäjältä: JoKaGO - 13.12.2021, 10:48:11\nOlisikohan olleet kuitenkin NL:n kouluttamia upseereita, vaikkakin täältä tulleita? Punasillahan oli pula pätevistä upseereista ja valkoistenkin osalta taisivat olla pääosin tsaaria palvelleita, ruotsalaisia ja sitten saksassa koulutettuja jääkäreitä (joista punasympatiseeraavat pyrittiin jättämään Saksaan), ja tuon sodan jälkeisen ajan Suomi ei ensi vuosinaan muistaakseni sotilas- saati upseerikoulutusta pyrkinyt tarjomaan lojaliteetiltaan epäilyttäville.\nJoKaGO and P like this\n« Vastaus #1967 : 13.12.2021, 13:08:01 »\nEi niitä suomalaisperäisiä punaupseereja oltu Suomessa koulutettu, vaan Petroskoissa, jossa oli suomalainen punaupseerikoulu ja Leningradissa, jossa oli kansainvälinen punaupseerikoulu.\n« Vastaus #1968 : 13.12.2021, 13:35:10 »\nLainaus käyttäjältä: Melbac - 13.12.2021, 03:09:09\nKyllä minäkin pidän onnettomuutta todennäköisimpänä mahdollisuutena, kumma kyllä etsinnöistä huolimatta mitään ei löydetty. Ja Junkers F.13 ei ollut mikään Hansa vaan vankka kokometallinen leko. Yksi Aeron F.13 teki pakkolaskun kesällä 1925 VR:n makasiinien ja Mannerheimintien väliin, silloin siinä oli tie, nykyisin pyöräilijöiden baana. Mannerheimintie kulkee siinä korkeammalla ja tämän pakkolaskuntien länsireunassa on siksi korkea kivimuuri. Yllättävän hyvin kellukekone kesti pakkolaskun maalle vaikka vasen siipikin osuikin kivimuuriin. Tuolla pari kuvaa tapauksesta. Tuolla on pari kuvaa onnettomuuden jälkeen https://en.wikipedia.org/wiki/Junkers_F_13#/media/File:Lento-onnettomuus_-_N35452_(hkm.HKMS000005-km0023ya).jpg ja https://en.wikipedia.org/wiki/Junkers_F_13#/media/File:H%C3%A4t%C3%A4laskun_tehnyt_Aero_Oy-n_lentokone_Junkers_D335_T%C3%B6%C3%B6l%C3%B6n_tavara-aseman_luona._-_N35451_(hkm.HKMS000005-km0024ye).jpg\n« Vastaus #1969 : 13.12.2021, 13:39:28 »\nLainaus käyttäjältä: G-C - 13.12.2021, 12:33:36\nSamaa mieltä. Kokardeja karvareuhkaan oli kai riittävästi, muusta kaikesta oli pulaa. Talvivaatteet ja mahdolliset aseet tuotiin kotoa, aivan kuin eräs Simo Häyhäkin teki.\nNyt kun Venäjä on taas osoittanut mielenkiintonsa lähialueidensa hallintaan, niin panostukset tykistöön, ilmavoimiin ja panssariohjustorjuntaan on tervetulleita.\nAivan "ilmaista" puolustusta olisi erottautua Ottawan sopimuksesta. Mutta toisaalta epäilen, että meillä on sopivia rajähteitä varastossa ja taas toisessa sopivia sytyttimiä. Koko Ottawan sopimus on pelkkä paperi, jolla Haloska yritti päästä YK:n virkaan ja kaikki muutkin maat pyyhkii sillä persettään.\nMielestäni naisten kutsunnat ja ja alennettu kuntoisuuskelpoisuus(esim. tietokonenörteille) olisivat hyvä lisä puolustuskykyyn.\nJos ei siitä mitään muuta hyötyä ole, niin oppii ase- ja ammuntatekniikan perusteet.\nJoka kundi ja gimma opetetaan puolustamaan Suomea(ja naiset itseään), aivan kuin Israel tekee! Perskeles!\nJoKaGO and Jorma M. like this\n« Vastaus #1970 : 13.12.2021, 13:47:48 »\nLainaus käyttäjältä: P - 13.12.2021, 13:08:01\nMarginaalijuttu, mutta muutama Saksassa koulutetuista jääkäreistäkin loikkasi punaisiin jo ennen kuin heidät laivattiin Suomeen Baltian rintamalta.\n"Punajääkäreitäkin" oikeasti oli!\n« Vastaus #1971 : 13.12.2021, 14:01:43 »\nLainaus käyttäjältä: Faidros. - 13.12.2021, 13:47:48\nOli, mutta marginaalisesti. Ja loikkasihan se pääesikunnan valokuvaajana toiminut vakooja Pentikäinen - suomalainen upseeri 30-luvulla Neuvostoliittoon, mutta kyse on marginaalista.\n« Vastaus #1972 : 13.12.2021, 16:04:36 »\nLainaus käyttäjältä: P - 13.12.2021, 14:01:43\nVenäläisten asenne loikkareihin Stalinin aikana: "Petit Isänmaasi, tulet pettämään meidätkin"\n"Vuonna 2007 Pentikäisen veljenpoika professori Juha Pentikäinen lähetti Venäjän viranomaisille tiedustelun setänsä kohtalosta. Venäjän tiedustelupalvelun FSB:n vastauksen mukaan Vilho Pentikäinen oli kuollut vankileirillä maaliskuussa 1942. Hänet oli tuomittu vakoilusta Suomen hyväksi."\n« Vastaus #1973 : 13.12.2021, 16:52:50 »\nSuomalaisia jääkärien Baltian punaloikkareita myös pakotettiin propgandaan juoksuhaudoissa huutoetaosyydellä olevien tovereidensa(nimet hyvin muistissa, pitkän yhteisen koulutuksen vuoksi) käännyttämiseksi.\nKohtalo oli julma. Muistaakseni vain yksi loikannut "punajääkäri" pääsi myöhemmin pakenemaan Suomeen bolsevikkien kynsistä, kun kaikki yleensä tapettiin kiduttamalla etulinjassa, vaatien asetovereidensa antautumista lähekkäin olevien juoksuhautojen välillä.\n« Vastaus #1974 : 13.12.2021, 18:50:54 »\nTästä onkin Matti Lacman kirjoittanut teoksen "Suomen vai saksan puolesta".\nLainaus irja-arvostelusta :\n"että pataljoonassa syksyllä 1917 toimi sekä vasemmistovaikutteinen pataljoonaneuvosto että tästä erillinen selkeästi punainen työläisjääkäreiden toimeenpaneva komitea on jäänyt minulta rekisteröimättä. Senkään merkitystä, että peräti 451 kaikkiaan lähes 1900 jääkäristä ei eri syistä palannut Suomeen ennenkuin kansalaissota oli ohi, en ole erityisemmin pohtinut. Syksyllä 1917 pataljoonan johdossa oltiinkin vakavasti huolestuneita siitä asettuisiko joukko punaisia vastaan tulevassa sisällissodassa, mihin varautuminen ei Lackmanin mielestä voinut tulla jääkäreille täydellisenä yllätyksenä. "\nAikoinani ihmettelinkin, miksi aina kerrottiin, että jääkäreiden pääjoukko sapui Vasaan helmikuussa 1918. Missä ne muut olivat ?\nNo, nehän olivat internoituna Libaussa. Ei uskalletu päästää Suomeen, kun ei oltu varmoja lojaalisuudesta valkoisen Suomen esivallalle.\n« Vastaus #1975 : 13.12.2021, 21:35:58 »\nLainaus käyttäjältä: Faidros. - 13.12.2021, 13:39:28\nYleinen kuntoisuus auttaa monessa pulassa, mutta ei kaikkia kannata asepalvelukseen ohjata. Armeija marssii mahallaan, tukitoimintoihin tarvitaan myös osaavaa porukkaa.\n« Vastaus #1976 : 13.12.2021, 21:58:41 »\nNuoriso on ihan sekaisin ja maan henkinen tila vapaassa pudotuksessa. Ei ole syytä lanata alas viimeisiäkin kulttuuriimme ja yhteiskuntaamme liittyviä sukupuolet toisistaan erottavia raja-aitoja. Ennemmin miesten ja naisten välistä selkeää ja essentialistista erottelua tulisi uusin keinoin korostaa ja vanhoja keinoja vahvistaa.\nMiehet johtaa ja puolustaa maata, naiset hoitaa koteja ja synnyttää lapsia. Tuossa aksioomassa (ja kulttuurillinen aksiooma siitä on jälleen tehtävä) on jotain tervettä ja kestävää.\n« Viimeksi muokattu: 13.12.2021, 22:00:16 kirjoittanut Tavan »\n« Vastaus #1977 : 03.01.2022, 17:23:25 »\nLainaus käyttäjältä: Random Walker - 14.08.2021, 11:45:07\nWW2 week by week. Tosi pätevää tekstiä. Juontaja Indy Neidell on aivan loistava. Itse olen oppinut paljon uusia asioita. Suosittelen vahvasti.\nMukavaa kun pääsee lainaamaan ihan itseään.\nTuota aiempaa sarjaa seuratessa löytyi myös tämä The Great War Special: The Road to Independence - Finland in WWI THE GREAT WAR SPECIAL\nVarmaan paras esitys englanniksi Suomen ajautumisesta sisällissotaan. Sodan syyt, esitetty ehkä vähän pelkistetysti, mutta heillä on rajoituksia pituuden suhteen. Osa kommenteista on vähän noloja, mutta niinhän on aina.\nTuupista löytyy myös The Finnish Jägers In World War 1 I THE GREAT WAR On The Road\nEn kommentoi ainakaan vielä sitä, kun en ole vielä ehtinyt katsoa.\nIndiana Neidell'n ja kumppaneiden ennen WWII sarjaa tekemä The Great War week by week on myös aivan loistava. Tiesin aiemmin niin vähän WWI:n yksityiskohdista. Viikon tapahtumia seuratessa aukeaa tosi hyvä kokonaiskuva tapahtumista.\nEn tiedä onko reilua suositella tällaisia, kun oma kirjojen lukeminen on loppunut. Kaikki aika menee nykyään näiden tuotosten katseluun.\nLisäsin vielä linkin WWI:een.\n« Viimeksi muokattu: 03.01.2022, 17:27:30 kirjoittanut Random Walker »\n« Vastaus #1978 : 15.01.2022, 13:53:34 »\nLaitan tämän tänne... Jykevä suomalainen ase 30-luvun alun panssareihin ja myöhemmin kalustotuhoamisiin pitkältä matkalta.\n« Vastaus #1979 : 15.01.2022, 14:23:21 »\nLainaus käyttäjältä: Faidros. - 15.01.2022, 13:53:34\nMuistaakseni nuo annettiin Interarmsille vastineeksi isosta pinosta Sten-konepistooleja.\nOliko se Chicagossa, kun pankkirosvot ampuivat tuolla itselleen kulkutien pankkiholviin, epämääräisellä määrällä laukauksia.\nEdit: Tuolla juttua:\nlahti-ad-from-1960-who-wouldnt-want-one-for-99-e1591843795323.jpg (108.57 kilotavua, 1200x325 - tarkasteltu 46 kertaa.)\n« Viimeksi muokattu: 15.01.2022, 14:28:52 kirjoittanut Dangr »


Miten Ostaa Bitcoin Foxbitin Avulla Johtopäätös\nMiten Ostaa Bitcoin Foxbitin Avulla\nEthereum on hajautettu globaali laskentaverkko, joka on aktiivisin lohkoketjutilassa. Helmikuussa 2021 se pyyhkäisi kaikkien aikojen huippunsa, 1420 dollaria, ja käy nyt kauppaa lähes kolminkertaisella hinnalla. Litecoin on suunniteltu halvaksi ja tehokkaaksi. Tällä hetkellä Miten Ostaa Bitcoin Foxbitin Avulla:n enimmäistoimitusraja on 84 miljoonaa kolikkoa, mikä mahdollistaa erittäin kilpaillun markkinan. Sen lisäksi, että Litecoin on halpa, se on myös laajalti saatavilla, ja sen enimmäismäärä on 84 miljoonaa kolikkoa.\nBitcoin on näistä kolmesta suosituin. Sillä on alhaisimmat transaktiomaksut, mutta se on myös altis ruuhkalle. Mitä enemmän ihmiset käyttävät sitä, sitä ruuhkaisemmaksi se tulee. Koska liiketoimet perustuvat huutokauppoihin, palkkiot ovat kiinteät, eli mitä korkeamman tarjoaja maksaa, kun taas alhaisimman tarjouksen tehneet eivät maksa mitään. Tämä johtaa pidemmät vahvistusajat. Sitä vastoin Miten Ostaa Bitcoin Foxbitin Avulla on halvempi valuutta ja alhaiset tapahtumakustannukset.\nEthereumin tapahtumamaksu on noin 0,85 dollaria tapahtumaa kohden, kun taas Litecoinin tapahtumamaksu on vain 0,04 dollaria. Päivän aikana Ethereum-lohkoketjun yhden tapahtuman käsittely kestää noin viisi minuuttia. Maksun suorittamisaika Ethereum-lohkoketjussa on hieman pidempi, mutta se voidaan tehdä muutamassa sekunnissa. Litecoin-verkostolla ei ole rajoituksia, eikä enimmäistarjontarajaa ole. lisätietoja osoitteessa Voinko Nostaa Bitcoinini


Tai yhtälailla kaupassakäynti. Sekin on hyvä miettiä vähän etukäteen. Useimmiten käymme kerran kaupassa alkuviikosta ja sitten toisen kerran loppuviikosta. Maanantai ja perjantai ovat tavalliset kauppapäivämme, ihan siitä syystä että viikonlopun jälkeen jääkaappi yleensä huutaa tyhjyyttään ja perjantaina on taas kiva käydä ostamassa viikonlopun ruuat valmiiksi.\nPerusjuttujen lisäksi tulee vastaan joitain yllätyksiä ja viikosta toiseen vaihtelevia extramenoja . Esimerkiksi juoksutapahtuma viikonloppuna, ystävän tapaaminen arki-iltana, neuvola, hammaslääkäri, siskon kyläily, työmatkat tai työhön liittyvä palaveri, joka venyy myöhempään. Kun edes suurin osa asioista on tiedossa alkuviikosta, rattia on huomattavasti helpompi käännellä. Osaa ennakoida tiukat mutkat ja nauttia perheen kanssa vietetystä ajasta jossain toisessa kohtaa.\nAikataulut, kalenterimerkinnät ja suunnitelmallisuus eivät ole minulle rajoitteita, päinvastoin. Ne vain helpottavat elämää ja voin keskittyä oleelliseen helpommin.\nTällä viikolla tapahtuu ainakin seuraavia:\nNeuvola loppuviikosta vauvan kanssa.\nPR-toimiston pressipäivä, johon olen menossa bloggaajana.\nPeak Performance Iso Omenan juoksuklubin treenit, jotka ohjaan keskiviikkona klo 18:30, tervetuloa mukaan.\nVaunulenkki ystävän kanssa.\nLastenvaateliikkeen avajaiset, yhteistyö blogin osalta.\nKirjaston kirjojen palautus.\nVauvanruuan valmistus pakkaseen, koska edellinen satsi alkaa loppua.\nMieheni suunnistuksen kisamatka Tiomilaan Ruotsiin.\nSellaisia arkisuunnitelmia, aikatauluja ja menoja meidän tälle viikolle. Äitiyslomalaisen viikkoon mahtuu kaikenlaista. Onko sinulla tapana suunnitella viikkoasi etukäteen?\nAvainsanat: Arki Lifestyle Perhe\n2 vastausta artikkeliin “Uuden viikon tavoitteet”\nMeillä on ihan sama sunnuntai-illan suunnittelupalaveri: mietitään työreissut, etätyöpäivät, kaupassa käynnit, viikon ruokalista, salikäynnit ja sosiaaliset menot. Helpottaa ihan älyttömästi kun molemmat tietää, mitä toisella on tulossa. Lisäksi oon huomannut, että pystyn itse paremmin keskittymään esimerkiksi töihin, kun ei tarvitse miettiä arjen pyöritystä. Todellakin hyväksi havaittu tapa!\nSe on just näin, samanlaisia havaintoja olen tehnyt. Arki on helpompaa, kun vähän suunnittelee. 🙂 Mukavaa viikkoa sinne!


Rosa Riitta Emilia: kesäkuuta 2012\n♥ rrosa klo 16.18 0 COMMENTS\nNuohoojan kanssa juttelua, sadetta, ohimenevää ukkosta, loppuillasta kaunista säätä mut viel kauniimpi seura. Venlalla juttelua ja asioiden ihmettelyä kolmestaan, kilpikonnan rapsuttelua, mopoilua ja futispelin kattomista. Illalla eksyttiin vuohensaareen kuvailemaan, tosin mä ja essi ei oltu oikein kuvauksellisia mut venlasta mul on ainaki miljoona kuvaa! Venlan fisu-objektiiviin rakastumista, tyhmiä yhteiskuvia ja maraboun suklaata. Mun tiistaipäivä oli oikein mainio :)\n♥ rrosa klo 23.47 4 COMMENTS\nPidä musta kiinni lujempaa, vaikkei määränpäätä tiedetäkään\nMuutamia turhia kuvia tähän väliin, en jaksa keksiä kirjoitettavaa. Älkää välittäkö tosta mustavalkokuvasta, se on parin minuutin leikkaa ja liitä - kokeilu, huono sellanen, mut siinä näkyy eilinen asu :) Onpas turhaa tekstiä ja kuvia.\n♥ rrosa klo 23.00 0 COMMENTS\nIhan liikaa vesimelonia, hyvää mutta vähän palanutta grilliruokaa, jaffaa ihanasta tölkistä, kynsienlakkailua kadoksissa olleella lakalla, kalareissu kolmen kalan tuloksella. Yks onnellinen kissa, jalkapalloa märällä nurmella ja kaatosateessa juoksemista. Aika onnellisia ajatuksia juuri ennen nukkumaanmenoa, paljon asioiden selvittelyä ja vihdoinkin asioiden eteenpäinmenemistä :)\n♥ rrosa klo 0.04 0 COMMENTS\nMuutamat kuvat eiliseltä ajelulta iskän ja muiden kanssa. Ollaan melkein joka juhannus lähdetty ajelemaan ilman päämäärää, joten tää on melkeen jo perinteinen juhannusajelu.. Mazda löysi tiensä perniöön, tammisaareen ja kivihoville puoli yhden kahville. Oli ihan kiva reissu, ja iskäkin tais löytää sen nuoremman puolensa ku ajeli kaupungilla ympäriinsä ja näytti nuoruusajan piuhalenkkejä, jotka on kyllä nykypäivään asti pysyny ihan samana... Ei mulla ollu muuta, pimeydessä testasin kameran asetuksia ja tollasia tuli kuvattua.\n♥ rrosa klo 15.51 0 COMMENTS\nOon varmaan ekojen joukossa jotka postaa juhannuksestaan, mut unta ei riittäny tän pidemmälle :) Eilinen ei ollukkaan niin tylsä ku kuvittelin - illasta tuli ehkä paras koko kesässä tähän asti! Käytiin ensin ellun, kristan ja petran kanssa vuohensaaressa. Siin vaiheessa iltaa se oli aika autio, joten mentiin aurinkokalliolle moikkaamaan venlaa ja muita.. Parin mutkan jälkeen joni soitti ja mä ja ellu mentiin taas autolla vuohensaareen, missä olikin paljon ihmisiä ja hyvä meininki. Siellä alko ilmaset lonkerot eksymään mun luo ja juteltiin raisiolaisten ja salolaisten kanssa ties mistä. Loppuilta olikin yhtä sekavaa edestakas ajoa ja täynnä naurua, mutta yks asia on varma: mä tunsin olevani niin nuori ja vapaa ja valmis tekemään mitä vaan. Vähän juotavaa, hyvä seura, kuuma sää, auto, hyvä fiilis, uusia ihmisiä, kukkien tuoksu ja upee auringonlasku eikä yhtään hyttystä - mä en ois voinu toivoo parempaa juhannusyötä! Kotona olin neljän jälkeen, mutta siitä asti mua on vaan hymyilyttäny joka asia :) Tä on kesän kauneinta aikaa, ja mikä parasta - mulla ei oo töitä ku vasta ens torstaina! En tiiä miten ees kuvailisin tätä fiilistä, mut ehkä mun ei tartte. Nyt mua odottaa suihku ja huoneen siivous, adios :)\n♥ rrosa klo 13.43 0 COMMENTS\nMoikka teille taas pitkästä aikaa! Mulla on ollu kiirettä ni en oo oikeen ehtiny bloggerin puolella käymään, mutta tässä nyt pieni osa niistä kuvista mitä oon lähiaikoina kuvannu. Mulla on ollu nyt koko viikon töitä ja myös myymälän puolella oon järjestelly tavaroita hyllyyn ja juhannusjuomat tuli kauppaan ni niitä oon vesi kielellä järjestelly niin että sain siinä samalla reisitreenin tehtyä - nyt jalat on työviikon jälkeen ihan hellänä! Oon tutustunu uusiin työkavereihin ja kauan odotettu palkka tulee ensi lauantaina ja osa siitä kuluukin silloin uuteen puhelimeen!\nEnemmittä höpinöittä viikkoon on töiden lisäksi mahtunut tietty ellun kanssa oloa ja vihdoinkin kesä on alkanu näyttää itteään :) käytiin skanssissa veljen turnauksen aikana ja sieltä tarttu mukaan stadiumista sählypalloja, juomapullo ja kasa alennusleffoja.. Vaatteet jäi kauppoihin koska saan kuulemma käyttää oman palkkani niihin enkä äidin palkkaa. Bensaa on kulunu ja kavereita nähty, tienattu neljä euroa sillä et puhuin vanhan juopon kanssa ja muutenkin chillailtu jokirannassa viimeksi keskivikkona karon, ellun ja paulin kanssa. Eilinen yö oli taas sitä kuuluisaa mun ja ellun extemporea ja löydettiin ittemme autopiuhalta jamin ja jonin kanssa, kun ensin oltiin saatu kipinöitä aikaan mun kymco-paralla.. Yöllä hiippailtiin ellulle nukkumaan ja juoruilemaan lämpimien peittojen alle eväiden kanssa ja kun aurinko jo nousi, alettiin nukkumaan. Tänään on vielä vähän suunnitelmat auki mut kyllä me jotain keksitään :) HYVÄÄ JUHANNUSTA KAIKILLE :)\n♥ rrosa klo 16.16 4 COMMENTS\nAnteeks tosi huono ja keltanen (!?!??!) kuvalaatu, meijän vessassa ei oo mikään maailman paras valo. Tosiaan joku kyseli formissa et millon tää mun kauan lupaamani meikkipostaus tulee, ja nyt sain vihdoin toteutettua tän teille - toisaalta oisin voinu käyttää tähän enemmän aikaa, mutta kun halusin tän alta pois, ni kuvailin tän nyt. Elikkä meikkipohjani aloitan ainakin näin kesäisin tolla ihan perus garnielin bb-voiteella, jos iho tuntuu kuivalta ni laitan sen alle vielä kosteusvoidetta. Yleensä kuitenkin riittää pelkkä bb, kesäisin kun mun iho ei kuivu niin paljon kuin talvella. BB-voiteen päälle oon yleensä laittanu Rimmelin Stay Matte-meikkivoidetta, mutta nyt ku se on loppu, oon käyttäny pari päivää tota Miyo Fresh Face-meikkivoidetta. Merkki on mulle ihan uus ja tuntematon, äiti on ostanu sen jostain messuilta hintaan 2e, ja hintaan nähden toi on tosi hyvää! Voiteet levitän ihan käsin, en jaksa käyttää mitään sientä tai sivellintä. Voiteiden jälkeen jos ihossa on viel jotain punasia kohtia tai muita näppyjä, peitän ne Make-up studion tollasella peitevoiteella. Toi on parasta ja riittosinta peitevoidetta mitä oon kokeillut! Kaiken päälle lisään samaa merkkiä olevaa irtopuuteria. Toi merkki on kyllä hyvä, en tiiä saako tota mistää kaupasta, ku äiti tilaa tota sen kampaamon kautta ja tuo mulle.\nKun pohja on tehty, levitän joskus Bed Headin luomiväripaletista tota valkosta tai helmiäisenvaaleeta luomiväriä luomelle. Ton paletin oon saanu lahjaks jouluna mun äidin pomolta jostain tukusta tilattuna, joten totakaan ei kaupan hyllyillä näy :) Naamaan lisään vielä aurinkopuuteria, joko tummempaa tai vaaleampaa riippuen muusta meikistä ja vahvistan kulmat alunperin varmaan silmänrajauskynänä toimineella kynällä ja kulmaharjalla. Hui kamala ku kaikki meikit näyttää kuluneilta..... Oiskohan joskus toi meikkien uusiminen kohdallaan :D\nLopuksi lätkäsen naamaan vedenkestävää kajalia, jos oon sillä tuulella, mutta yleensä se jää meikkipussin pohjalle. Taivutan ripset ja lisään kerroksen MaxFactoryn ripsaria, taivutan uudelleen ja lisään ripsiväriä. Alaripsiin en oo nyt kesäsin laittanut mitään, ku omat ripset värjättiin tummaksi. Ja kuitenkin kun joku kysyy, ni kyllä, mulla oli ripsienpidennykset, mut ne lähti viikossa pois vaikka ne huollettiinkin, ni näin sitte järkevämmäksi antaa niiden tippua pois ja värjätä omat tummemmiksi. Mutta siis naamameikki on tässä vaiheessa valmis, ja sen jälkeen alan laittamaan hiuksia.\nTä oli eka aamu ku laitoin mun hiuksia niin että on pidennykset päässä, mut aika saman kaavan mukaan mentiin mitä yleensäkin. Eli harjaan hiukset läpikotaisin Tanglen kanssa, joka on suunniteltu erityisesti pitkille hiuksille, ja se ei revi tai vahingoita hiuksia yhtä paljon ku normaali harja, koska noi piikit antaa periksi ja niitä on kahdenpituisia. Käyn hiukset läpi suoristusraudalla (unohdin kuvata) joko suoristaen tai laineita tehden ja sen jälkeen tiputtelen päähän hiuspuuteria ja lakkaa riippuen kampauksesta. Hiuksetkin on tässä vaiheessa valmiit, ja lopputulos ainakin tänään näytti tältä:\nNyt on tullu muutama erikoispostaus lähekkäin, videota ja meikki/hiuspostaus. Toivottavasti ootte tykkäilly, tuli mieleen, et voisin jossain vaiheessa kuvailla vaikka paremmin meijän hiustuotteita, niitä kun on iso hyllyllinen kerääntynyt, kun äiti on kampaajana. Katsellaan,katsellaan, mutta tällasta tällä kertaa :)\n♥ rrosa klo 13.08 5 COMMENTS\nLomafiilis alkaa pikkuhiljaa hiipiä munkin mieleen, kun nyt on koettu tän kesän ekat märyn lampi-kahlailut, pitkät piuhat mautolla ja mopolla, lukion pihalla chillailu ja koko maailmalle kiukuttelu, pettymyksiä ja torstai-illan huumaa ellun kanssa (näitä ehdottomasti lisää, ihan huippufiilis!!!!!!!) reilusti kotiintuloajoista myöhästyminen mutta sen huomaaminen että vihdoin sillä ei oo mitään väliä kuitenkaan (äiti♥), vanhojen korujen löytymistä ja niihin rakastumista, kaunista taivasta, kukkia, grillailua, keinussa makoilua ja kesätöitä. Myös perniössä tuli käytyä kenenkäs muunkaan kuin ellun kanssa mun uskollisella kymellä, bensa meinas loppuu kesken ja ties mitä, mut puoles tunnis päästii perniön apsille hetkeks istuskelemaan muutaman kaverin seuraksi (petteri ja sen kamu) ja eikun takasin saloon. Pari hirvee pongattiin matkalla ja vedettiin vähän kymcopiuhaa keskustassa - voin sanoa et oli kunnon extempore-reissu, ja vaikkei se loppujenlopuks välttämättä lukeudukkaan niihin järkevimpiin reissuihin tänä kesänä, mulla oli silti hauskaa.\nPidennyksetkin tuli vihdoin taas laitettua päähän, lyhennän noita varmaan vielä vähän, kuva on otettu just niitten laiton jälkeen ja en oo tehny hiuksille mitään, eli laitan sit myöhemmin parempaa kuvaa niistä, jos haluutte:) ja ainiin, laittakaa kommenttia tulemaan, et mitä tykkäilitte tosta edellisen postauksen videosta, teenkö semmosia lisää, ja oliko noi pidennykset hyvä idea vai ei?\n♥ rrosa klo 23.10 2 COMMENTS\nPidä musta kiinni lujempaa, vaikkei määränpäätä ti...\nCare too little, you will lose them. Care too much...


3. Mooseksen kirja 27 KINB38 - Ja Herra puhui - Bible Search\n3. Mooseksen kirja 26 4. Mooseksen kirja 1\n1Ja Herra puhui Moosekselle sanoen: 2"Puhu israelilaisille ja sano heille: Jos jollakin on täytettävänä lupaus Herralle ja sinun on arvioitava luvatun ihmisen arvo, 3niin arvioitse mies, joka on kahdenkymmenen ja kuudenkymmenen vuoden välillä, viiteenkymmeneen hopeasekeliin pyhäkkösekelin painon mukaan; 4mutta jos se on nainen, arvioitse hänet kolmeenkymmeneen sekeliin. 5Viisivuotisesta kaksikymmenvuotiseen asti arvioitse miehenpuoli kahteenkymmeneen sekeliin ja vaimonpuoli kymmeneen sekeliin. 6Kuukauden vanhasta viisivuotiseen asti arvioitse miehenpuoli viiteen hopeasekeliin ja vaimonpuoli kolmeen hopeasekeliin. 7Kuusikymmenvuotinen ja sitä vanhempi miehenpuoli arvioitse viiteentoista sekeliin ja vaimonpuoli kymmeneen sekeliin. 8Jos joku on liian köyhä maksamaan arviohintaa, vietäköön hänet papin eteen, ja pappi arvioikoon hänet; lupauksen tekijän varojen mukaan arvioikoon pappi hänet.\n9Mutta jos lupaus koskee karjaa, josta voidaan tuoda uhrilahja Herralle, olkoon kaikki, mikä siitä annetaan Herralle, pyhää. 10Sitä älköön vaihdettako älköönkä muutettako; ei hyvää huonoon eikä huonoa hyvään. Jos joku kuitenkin vaihtaa eläimen toiseen, olkoon sekä se että siihen vaihdettu pyhä. 11Mutta jos se on saastainen eläin, mikä tahansa, joita ei saa tuoda uhrilahjaksi Herralle, niin vietäköön eläin papin eteen; 12ja pappi arvioikoon sen tarkastaen, onko se hyvä vai huono. Olkoon sillä se arviohinta, jonka pappi määrää. 13Jos omistaja tahtoo sen lunastaa, antakoon arviohinnan lisäksi viidennen osan siitä.\n14Ja jos joku pyhittää talonsa pyhäksi lahjaksi Herralle, niin pappi arvioikoon sen tarkastaen, onko se hyvä vai huono. Olkoon sillä se arviohinta, jonka pappi määrää. 15Mutta jos se, joka on talonsa pyhittänyt, tahtoo lunastaa sen, niin antakoon arviosumman lisäksi viidennen osan siitä; ja niin se on hänen omansa.\n16Jos joku pyhittää Herralle kappaleen perintömaatansa, niin arvioi se kylvön suuruuden mukaan; hoomer-mitta ohria vastatkoon viittäkymmentä hopeasekeliä. 17Jos hän pyhittää peltonsa riemuvuodesta alkaen, jääköön sille arvioimasi täysi hinta. 18Mutta jos hän pyhittää peltonsa riemuvuoden jälkeen, laskekoon pappi hänelle rahasumman niiden vuosien luvun mukaan, jotka ovat jäljellä seuraavaan riemuvuoteen; ja se vähennettäköön sinun arvioimastasi hinnasta. 19Ja jos se, joka pellon on pyhittänyt, tahtoo lunastaa sen, niin antakoon arvioimasi hinnan lisäksi viidennen osan siitä; ja niin se jää hänen omakseen. 20Mutta jos hän ei lunasta peltoa, vaan myy sen toiselle, ei se enää ole lunastettavissa; 21vaan kun pelto riemuvuotena tulee vapaaksi, olkoon se Herralle pyhitetty, niinkuin vihitty pelto; se joutuu papin omaisuudeksi.\n22Jos joku Herralle pyhittää ostamansa pellon, joka ei ole hänen perintömaatansa, 23laskekoon pappi hänelle arviohinnan riemuvuoteen asti; ja hän suorittakoon samana päivänä arvioimasi hinnan pyhänä lahjana Herralle. 24Riemuvuotena pelto palautukoon sille, jolta se on ostettu ja jonka perintömaata se on. 25Ja kaikki sinun arvioimisesi tapahtukoon pyhäkkösekelin painon mukaan; sekelissä olkoon kaksikymmentä geeraa.\n26Mutta karjan esikoista, joka ensiksi syntyneenä jo on Herran oma, älköön kukaan pyhittäkö; olipa se härkä tai lammas, se on jo Herran oma. 27Jos se on saastaisia eläimiä, lunastakoon omistaja sen sinun arvioimastasi hinnasta ja pankoon lisäksi viidennen osan sen arvosta; jos sitä ei lunasteta, myytäköön se arvioimaasi hintaan.\n28Mitään vihittyä, mitä hyvänsä, jonka joku on vihkinyt Herralle omaisuudestansa, olipa se ihminen tai eläin tai perintömaa, älköön myytäkö älköönkä lunastettako; sillä kaikki vihitty on korkeasti-pyhää, Herran omaa. 29Ihmistä, ketä hyvänsä, joka on tuhon omaksi vihitty, älköön lunastettako, vaan hänet surmattakoon.\n30Kaikki maan kymmenykset, sekä pellon viljasta että puiden hedelmistä, ovat Herran omat, pyhä lahja Herralle. 31Jos joku tahtoo lunastaa jotakin kymmenyksistänsä, antakoon hän siihen lisäksi viidennen osan. 32Ja kaikki kymmenykset raavaskarjasta ja pikkukarjasta, joka kymmenes eläin kaikesta, mikä kulkee paimenen sauvan alitse, olkoot pyhä lahja Herralle. 33Älköön kysyttäkö, onko se hyvä vai huono, älköönkä sitä vaihdettako. Jos joku kuitenkin vaihtaa sen, niin olkoon sekä se että siihen vaihdettu pyhä; älköön niitä lunastettako."\n34Nämä ovat ne käskyt, jotka Herra Siinain vuorella antoi Moosekselle israelilaisia varten.


Perjantai, 22.08.2008 | Timo Heinonen\nBlogi, perjantaina 22.08.2008\nLiian vähän tallaista – katutaidetta – tarjosi tämän vuotinen Helsingin Taiteiden Yö. Toivotaan, että jatkossa palataan juurille.\nPresidentti Tarja Halosen ehdotti, että koulujen taideaideiden opetusta siirrettäisiin kerran kuussa pidettäviin lauantai-koulupäiviin. Lehdissähän jo koululaiset tyrmäsivät presidentin esityksen ja aikalailla kovaa kritiikkiä saa esitys muutenkin. Itse suhtaudun tällaiseen malliin erittäin kriittisesti. Monien perheiden ajassa viikonloput ovat ainoaa yhteistä aikaa ja siitä vähästä perheiden ajasta ei missään tapauksessa saa viedä aikaa säännöllisiin koulupäiviin. Toinen kysymys on esityksen huikea lasku kunnille palkka- ja tilakysymyksin ja puhumattakaan siitä, ”pakkona” tarjottu lauantai-liikunta tai kuvataide ei ole oikea malli. Kyllä meidän tullee lähteä siitä, että teemme koulun tarjonnasta sellaista, että se motivoi nuoria ja lapsia harrastamaan samoja asioita vapaa-ajallaan. Tämän puolesta olen puhunut myös jatkuvan koululiikunnan lisäämiskeskustelun yhteydessä. On nimittäin kiistaton tosiasia, että lisää tunteja tarvittaisiin taito- ja taideaineiden rinnalla niin kieliin, matematiikkaan ja myös suomenkieleen ja osaan lukuaineistakin. Paletti ei ole aivan niin yksinkertainen, että lehdissä esitetään lisää sinne ja lisää tänne. Pitää osata ajatella kokonaisuutta ja se käsitys on nyt hukassa.\nHuomattavasti presidentin esitystä parempi on opetusministeri Sari Sarkomaan toimet kerhotuntien palauttamiseksi kouluihin. Kunnat ovat hakeneet valtion erityisrahoitusta hyvällä innolla ja näyttää siltä, että 90-luvun laman jälkeen poistuneet ilmaiset ja vapaaehtoiset kerhot palaavat koulujen arkeen. Huom. vapaaehtoiset ja ilmaiset – se tässä tärkeää. Lisäksi kouluilla on jo nytkin mahdollista rakentaa koulupäivien sisään erilaisia teemoja ja näin korostaa taito- ja taideaineita myös monen muun oppiaineen oppimäärissä. Kuvataidetta ja historiaa, musiikkia ja historiaa, liikuntaa ja luonnontiedettä on helppo yhdistää, jos vain opettajalla ja koululla on halua. Näin pitää toimia.\nEilen kävin piipahtamassa sekä alakoululla että yläkoululla ja lukiossakin. Olen yrittänyt pitää kouluihin yhteyttä säännöllisesti ja eilen oli sopivasti päivä aikaa käydä kyselemässä miten syksy on alkanut. Alakoululla oli kaikki hyvin ja edelleen hieman haikea tunnelma oli kävellä tuonne omalle entiselle koululle. Yläkoulussa otettiin tänä syksynä käyttöön kasvatuskeskustelut perinteisten jälki-istuntojen rinnalle ja näyttää ainakin alkuun lähteneen liikkeelle hyvin. Pelkkä istuminen rangaistuksena toistuvista rikkeistä ei enää toiminut, mutta nyt keskustelut opettajan, rehtorin ja myös vanhempien kesken ovat ainakin startanneet hyvin. Yläkoulussamme odotetaan myös innolla uutta koulurakennusta jonka suunnittelu on jo ensi vuotta silmällä pitäen pitkällä. Tuo iso rakennustyö päättää sitten ainakin joksikin aikaa koulukeskuksemme suuren saneeraus- ja uudisrakentamishankkeen. Hyvä niin. Lukiossamme on nyt suuri huoli oppilaista ja tänä syksynä perinteisen noin 30 oppilaan sijaan opiskelut aloitti vain viitisentoista nuorta. Ammattikoulutus vetää nyt kovaa ja myös Riihimäen Lukio joka sai uudet tilat valmiiksi juuri. Keskustelimmekin paljon lukiomme tilasta ja mahdollisuuksista turvata sen tulevaisuus jatkossakin. Jatkamme työtä ja lukio-opetuksen jatkuminen Lopella on ehdoton tavoitteemme jatkossakin. Se on kuntamme kannalta keskeisen tärkeää.\nTänään aamusta aikaisin kohti Helsinkiä. MTV3:lle teemme tänään aamupäivästä yhden ohjelman ja sitten töitä eduskunnassa ja illansuussa yksi tapaaminen ja sen jälkeen Taiteiden yöhön. Mukava ja pitkä päivä luvassa.


Oma alpakkahetki 50€/30min tai 100€/1h (1-4 hlöä) Oman perheen tai kavereiden kesken tutustutaan alpakoihin, käydään tarhassa syöttämässä rehua ja sieltä jokainen saa valita itselle mieluisimman alpakan. Käydään kävelyllä vaikka metsässä tai kokeillaan alpakka-agilitya.\nAlpakka-agilitypolttarit/synttärit 1,5h/250€ (5-12 hlöä) Alpakka-agilitypolttarit on todella suosittuja! Ensin kerromme alpakoista, sen jälkeen menemme alpakkatarhaan syöttämään alpakoille rehua. Valitsemme agilityyn sopivat eläimet ja kerromme niiden luonteesta. Morsian saa tietenkin ensin valita itselleen sopivan alpakan ja sen lisäksi otetaan 5-7 alpakkaa mukaan. Käymme kävelyllä ja lopuksi treenataan tietty agilitya! Ulkona ollaan koko ajan, joten säänmukainen vaatetus päälle. Lopuksi voitte halutessanne juoda kahvit suklaakakun kanssa tai syödä salaattilounaan, joka haetaan läheisestä kahvilasta. Meillä on myös laavu, johon voi mennä grillaamaan ja viettämään aikaa.\nAlpakkametsäretki 1h/200€ (5-12 hlöä)\nEnsin tutustutaan alpakkaan ja niille pääsee syöttämään alpakanrehua tarhaan, sen jälkeen valitaan metsäretkelle mieluisat alpakat (max 8 alpakkaa) ja lähdetään n. 30min metsäretkelle. Säänmukainen vaatetus ja vedenkestävät kengät kannattaa laittaa.\nLasten eläinsynttärit 1,5h/200€ (max 10 lasta)\nOhjatun toiminnan jälkeen voi jäädä syömään omia herkkuja 30 min. Valitaan mieluisin eläin; alpakka, poni, aasi tai kani, sen lisäksi ehditään hoitamaan muita eläimiä, myös talutusratsastus mahdollista.\nMakkarangrillausta laavulla 30€/2h\nOmat grillattavat mukaan, puut ja sytytystarvikkeet löytyy laavulta, nuotion sytyttämisen saa tehdä itse. Laavun sisälle mahtuu istumaan n. 6hlöä. Metsäpalovaaran aikana laavua ei voi käyttää.\nHäävierailut alk 200€ Haluatko häistäsi vieläkin ikimuistoisemmat? Toivo ja Lely vierailevat hääjuhlissa, vieraat saavat niitä taluttaa ja tietenkin otetaan paljon kuvia! Vierailu onnistuu myös sisätiloissa.\nAlpakka-agilitykursseja, metsäretkiä, eläintenhoitoiltoja järjestetään ympäri vuoden.\nLasten eläinleirejä pidetään kesäisin ja loma-aikaan.\nAjankohtaiset tiedot kursseista ja leireistä löydät täältä (linkki vie Facebookin tapahtumasivulle).\nEläinleirit lapsille kesä 2021\nEläinleiri 6 Ma ja ti 26-27.7.2021 klo 9.30-15 5-11 vuotiaille 80e, sisarus 50e, sisältää lounaan, materiaalit ja vakuutuksen\nEläinleiri 7 Ma ja ti 2-3.8.2021 klo 9.30-15 5-11 vuotiaille 80e, sisarus 50, sisältää lounaan, materiaalit ja vakuutuksen


Ilmastopolitiikassa ei tarvitse olla joko-tai-ratkaisuja — Eelis Loikkanen\n27.11.2018 11:27 Eelis Loikkanen 2 kommenttia\nBella Forsgrénin ja Joonas Köntän keskustelua ilmastopolitiikasta (Keskisuomalaisessa marraskuussa) seuranneena vaikuttaa huvittavalta, että nuoret ihmiset peräänkuuluttavat paria viikkoa aiemmin saman lehden palstalla rakentavaa keskustelua, mutta myöhemmin kritisoivat kilpaa toistensa mielipidekirjoituksia ja mennyttä politiikkaa.\nTosiasia on se, että kunnianhimoista ilmastopolitiikkaa tullaan seuraavalla vaalikaudella näkemään, jos meidän sukupolvi on siellä päättämässä. Samaan aikaan on kuitenkin pidettävä huoli hyvinvointiyhteiskuntamme peruskivistä. Työpaikkojen menetys ei tule kyseeseen, sillä tulevaisuudessa työllisyysasteemme pitää olla korkeampi ja huoltosuhteen pienempi, jos haluamme pitää huolta vanhemmistamme ja isovanhemmistamme.\nKuten molemmat totesivat kirjoituksissaan, mahdollista on sekä kasvattaa julkisten kulkuvälineiden osuutta että autokannan päästöttömyyttä. Ne eivät ole toisiaan poissulkevia poliittisia toimia. Julkisilla kuljetaan siellä, missä palvelut ovat kattavia, muualla vähäpäästöisellä energialla toimivilla autoilla.\nBiotalous kehittyy jatkuvasti ja edistää kasvavaa toimialaa globaalisti. Kiertotaloudesta ja muovittomuudesta saadut hyödyt ovat nettohyödyltään vaikuttavia ilmaston- ja ympäristönsuojelussa. Kun pidämme huolta metsittämisestä ja turpeenkäytön vähentämisestä polttotarkoituksessa, hiilinielujen on mahdollista kasvaa huolimatta kasvavista biotalouden tarpeista.\nKollegoitani suosittelen myös pohtimaan cleantechin tuomaa merkitystä ja vaikutusta ilmastonmuutokseen jopa globaalilla tasolla. TKI-rahoitusta kohdentamalla yrityksiä, korkeakouluja ja tutkimuslaitoksia voidaan tukea luomaan uusia teknologisia ratkaisuja, jotka ratkaisevat useamman ongelman: tuotetaan uusia tuotteita saastuttaviin maihin, mikä tuo Suomelle työpaikkoja, verotuloja sekä ratkaisee globaalisti ilmastonmuutoksen ongelmaa.\nRatkaistaan yhdessä ongelmia, ei vastakkainasetella. Näytetään me esimerkillä, miten tehdään politiikkaa uudella tavalla.\nKirsi Oksiala-Mäki-Petäjä 27.11.2018 12:03\nJyväskylässä voisi tehdä politiikkaa todellakin uudella tavalla: lopettaa kulttuurihistoriallisten alueiden kuten keskustan Kirkkopuiston ja Seminaarinmäen alueiden tärveleminen ylitiiviillä rakentamisella ja parkkihallien sijoittelulla.\nLisäksi Tourujokilaakson harvinainen luonto- ja kulttuurimaisemakokonaisuus tulee nostaa sille kuuluvaan arvoonsa Kankaan vanhan paperitehtaan idyllinä.\nEi Jyväskylän brändi nouse 600 000 eurolla - kuten siihen on nyt budjetoitu - jos jyväskyläläisiä ei aidosti kuulla näissä edellä esitellyissä kaupunkisuunnitelmissa. Kannettu vesi ei kaivossa pysy.\nJanne Kejo 27.11.2018 21:03\nYLE uutisoi tänään, että "Maailman hiilidioksidipäästöt kääntyivät nousuun ensimmäistä kertaa neljään vuoteen" (https://yle.fi/uutiset/3-10528635)\nArtikkelissa kerrotaan mm. että "YK:n ympäristöohjelman (UNEP) mukaan viiime vuoden hiilidioksidipäästöjen lisääntymisen taustalla on talouskasvu."\nEnnemmin tai myöhemmin meidän on valittava talouskasvun tai hengissäpysymisen välillä.


Ajankohtaista - Korjauspartnerit\nKorjauspartnereiden uutisia ja uusia tuulia\nSähköautot yleistyvät kovaa vauhtia, joten myös taloyhtiöissä mietitään yhä useammin erilaisia latausvaihtoehtoja. Latauspisteiden asentamiseen kannattaa nyt ryhtyä, sillä hankkeeseen on saatavilla myös julkista tukea. Keskustelua …\nHenkilökohtainen kehitys ja potentiaali ratkaisevat aseman yrityksessä LVI- ja energia-asiantuntijana työskentelevä Joni Marttila kertoo, että häntä inspiroi ja motivoi se miten paljon vastuuta ja uudenlaisia …\nHaemme projektipäällikköä liike-ja toimitilatiimiin\nKasvumme jatkuu ja tarvitsemme nyt liike- ja toimitilatiimiimme vahvistukseksi projektipäällikön vakituiseen työsuhteeseen. Tehtävä on monipuolinen ja vaihteleva. Projektipäällikkönä hoidat liike- ja toimitilakiinteistöjen vuokralaismuutokset, vastaat ylläpitokorjausten …\nLähiöpartnerit tuo markkinoille täysin uuden tavan ikääntyvien lähiöiden korjaustarpeisiin\nKoko asuinalue on mahdollista saada kertaheitolla parempaan kuntoon ryhmäytymisen avulla. Se ratkaisee monta ongelmaa aina alueen viihtyvyydestä remonttien aikaisen rahoituksen järjestämiseen ja johtaa alueen asuntojen …\nKuluva kevät on tuonut meidän kaikkien elämään odottamattomia muutoksia. Monet meistä ovat joutuneet myös opettelemaan kokonaan uusia työskentelytapoja. Olemme kuitenkin iloksemme voineet todeta, että meiltä …\nAsunto Oy Porthaninhovi Helsingin Kalliossa on voittanut Vuoden Putkiremontti 2019 -kilpailun. Vuodesta 2008 asti järjestetyssä kilpailussa palkitaan hyviä putkiremontteja ja kerrotaan niiden tekijöistä, hyvistä toimintatavoista …\nOletko korjausrakentamisen ammattilainen tai sellaiseksi haluava? Jos olet kiinnostunut liittymään ammattitaitoiseen ja mukavaan tiimiimme, ota meihin yhteyttä ja kerro itsestäsi. Kysynnän ja tarjonnan kohdatessa otamme …


Kuka vastaa virheistä? | Tee Itse\nTalo Kuka vastaa virheistä?\nKiinteistökauppaa säätelevän maakaaren 17 § koskee laatuvirheitä sekä myyjän ja ostajan vastuita. Milloin myyjä on vastuussa virheistä ja mitä niistä seuraa? Kuntokartoitus paljastaa osan virheistä ja kertoo, mitä niille pitää tehdä.\nKirjoittaja Bo Karlsen – 13. elokuu 2018\nOma talo on monen arvokkain sijoitus. Talokaupoissa on kyse sadoista tuhansista euroista, eikä kukaan halua maksaa täyttä hintaa talosta, jossa on yllättäviä vikoja.\nMaakaaren 17 § mukaan ostajalla on laatuvirheen perusteella oikeus hinnanalennukseen tai jos virhe on olennainen, kaupan purkamiseen.\nKuntokartoitus kertoo talon tilasta\nTalon myynnin yhteydessä tehdään yleensä kuntokartoitus (tai kuntotarkastus). Usein kuntokartoitus tehdään vasta kaupan allekirjoittamisen jälkeen. Kuntokartoitus paljastaa osan rakennuksen virheistä, mutta ei ole todiste siitä, ettei virheitä ole.\nKuntotarkastajan havaitsemat pienet ja selkeät virheet eivät oikeuta hinnanalennukseen, vaan ostajan olisi pitänyt ottaa ne huomioon kaupantekovaiheessa.\nHinnanalennus voi tulla kysymykseen, jos kuntokartoituksessa paljastuu talon kuntoa koskeva virhe tai myyjän antama harhaanjohtava tieto, jonka voidaan olettaa vaikuttaneen kauppaan.\nOlennaiset virheet kuten laajat kosteus- ja homevahingot tai rakenteiden pettäminen voivat olla peruste kaupan purkamiselle.\nPintapuolinen tarkastelu ei paljasta piileviä virheitä. Myyjä on vastuussa niistä vielä viisi vuotta kaupateon jälkeen.\nKuntokartoitus kertoo myös, mitä erilaisille virheille pitää tehdä ja missä aikataulussa. Tässä jutussa kerrotaan, millaiset virheet kannattaa korjata mahdollisimman pian ja mitkä voivat odottaa sopivaa ajankohtaa.\nLue lisää tavallisista vaurioista ja siitä, mitä niille kannattaa tehdä:\nväärin eristetyt kellarin seinät\nMaakaaren 17 § mukaan kiinteistössä on laatuvirhe, jos:\nKIINTEISTÖ EI OLE OMINAISUUKSILTAAN sellainen kuin on sovittu.\nMYYJÄ ON ANTANUT OSTAJALLE VIRHEELLISEN tai harhaan-johtavan tiedon kiinteistön pinta-alasta, rakennusten kunnosta tai rakenteista taikka muusta kiinteistön laatua koskevasta ominaisuudesta ja annetun tiedon voidaan olettaa vaikuttaneen kauppaan.\nMYYJÄ ON JÄTTÄNYT ILMOITTAMATTA sellaisesta tyypillisesti myydyn kaltaisen kiinteistön käyttöön tai arvoon vaikuttavasta edellisessä kohdassa tarkoitetusta ominaisuudesta, josta myyjä tiesi tai hänen olisi pitänyt tietää, ja laiminlyönnin voidaan olettaa vaikuttaneen kauppaan.\nMYYJÄ ON JÄTTÄNYT OIKAISEMATTA havaitsemansa ostajan virheellisen käsityksen jostakin kiinteistön ominaisuudesta, joka vaikuttaa kiinteistön soveltumiseen aiottuun käyttöön.\nHometta läpiviennin kohdalla\nKosteusvaurio syntyy helposti kylmän ja lämpimän tilan rajalle, kun kosteaa sisäilmaa vuotaa rakenteiden läpi. Esimerkiksi välikatolle johtavan kattoluukun höyrynsulku voi olla rikki tai puuttua kokonaan, jolloin vesihöyry pääsee leviämään katto rakenteisiin. Viileä ja kostea paikka on ihanteellinen kasvualusta homesienille.\nJos kattoluukku on vuotanut pitkään ja rakenteisiin on kasvanut hometta, se havaitaan yleensä kuntotarkastuksessa. Home haisee, ja kasvustot löyty-vät helposti eristeitä kääntelemällä. Homehtuneet eristeet pitää poistaa ja homeiset rakenteet vaihtaa tarpeen mukaan uusiin tai puhdistaa huolellisesti. Tärkeintä on puuttua homehtumisen syyhyn eli vuotavaan höyrynsulkuun. Kun lämpövuoto loppuu, myös homehtumisen pitäisi loppua.\nHomevauriot ovat selkeitä virheitä, jotka pitää korjata mahdollisimman pian. Myyjän pitää yleensä korvata homevaurion korjaamisesta aiheutuvat kohtuulliset kulut. Paikallinen homevaurio ei kuitenkaan oikeuta kaupan purkamiseen.\nKuntokartoitusraporttiin kirjataan virheiden lisäksi myös korjaustarpeita. Puutteellinen ilmanvaihto on yksi tyypil-linen kuntotarkastajan tekemä huomio.\nKuntotarkastus rapotissa esitetään usein ilmanvaihdon parantamista koko talossa tai joissakin huoneissa. Esimerkiksi pesutilojen puutteellinen ilmanvaihto on asia, joka pitää panna kuntoon mahdollisimman pian. Olo-huoneen ilmanvaihto ei ole talon rakentei-den kannalta yhtä kriittinen asia, mutta se vaikuttaa asumismukavuuteen.\nJoskus ilmanvaihtoa on helppo parantaa tekemällä seinään raitisilmaventtiili. Joskus se vaatii läpiviennin rakentamisen katolle. Huono ilmanvaihto ei yleensä ole kauppa-hinnan alentamisperuste.\nHuonosti eristetty kattoikkuna\nKaikki rakennusvirheet eivät näy päällepäin. Myyjä ja ostaja eivät välttämättä tule ajatelleeksi, ettei kattoikkunan ympärillä ole tarpeeksi eristettä. Ammattitaitoinen kuntotarkastaja huomaa, jos kattoikkunan ympärillä olevat rakenteet ovat niin ohuita, ettei niihin mahdu tarpeeksi eristettä. Kunto-tarkastaja tutkii kattoikkunan myös katolta mahdollisten asennus virheiden ja vuotojen varalta.\nJos kattoikkuna on asennettu virheellisesti tai se vuotaa, ostajalla on yleensä oikeus hinnanalennukseen. Kattoikkuna pitää korjata joka tapauksessa mahdollisimman pian.\nKuntotarkastusraporttiin kirjataan usein myös pintoja koskevia huomioita. Kuntotarkastaja saattaa huomauttaa, että eteisessä on haljennut laatta, joka pitäisi vaihtaa uuteen. Kyse on kuitenkin pikkuviasta, jonka havaitse-minen ja korjaaminen kuuluu ostajalle.\nEteisen laatan vaihtamisella ei ole kiire, mutta kylpyhuoneen laatat ovat eri asia. Jos haljenneen laatan vaihtaminen johtaa vesieristyksen rikkoutumiseen ja kaikkien laattojen vaihtamiseen, hinnanalennus voi tulla kysymykseen, sillä myyjä on yleensä tiennyt haljenneesta laatasta.\nKaton kunto paljastuu yleensä kuntokartoituksessa, ainakin, jos katolla ei ole lunta. Jos katossa on virheitä ja puutteita, niiden korvausvastuu riippuu vahinkojen laajuudesta sekä siitä, mitä myyjä on kertonut katosta ennen kaupantekoa. Jos katto pitää vaihtaa uuteen ja myyjä on väittänyt katon olevan priimakunnossa, ostajalla on oikeus hinnan alennukseen.\nJos katolla sen sijaan on muutama särkynyt kattotiili, mutta aluskate on kunnossa eikä vuoto ole aiheuttanut kosteusvahinkoja, ostaja joutuu vaihtamaan kattotiilet omaan laskuunsa.\nSokkelin tai kantavan seinän vajoaminen voi oikeuttaa kaupan purkamiseen. Homevauriot kuuluvat samaan oleellisten virheiden sarjaan.\nJoskus kuntokartoituksessa paljastuu oleel-lisia vaurioita kuten murtuneita rakenteita tai laajoja kosteusvahinkoja. Ne voivat olla lain tarkoittamia oleellisia virheitä ja oikeuttaa kaupan perumiseen.\nSokkelin tai kantavan seinän murtuma voi näyttää harmittomalta halkeamalta rappauk-sessa, mutta kun asiaa tutkitaan tarkemmin, syyksi paljastuu perustusten pettäminen. Joskus perustusten korjaaminen on mahdoton-ta eikä ostajaa voida velvoittaa noudattamaan sopimusta.\nLaajat kosteus- ja homevauriot ovat yleensä piileviä, eikä niitä voi havaita kaupantekohetkellä rakenteita avaamatta. Myyjä on kuitenkin vastuussa niistä viisi vuotta kaupanteon jälkeen. Vastuuaika koskee hinnanalennuksen lisäksi kaupan purkamista.\nHuonosti eristetyt kellarin seinät\nEristämättömät kellarin seinät hukkaavat lämpöä, mutta niistä ei ole rakenteellista haittaa.\nVillalla tai polyuretaanilla eristetyt kellarin seinät sen sijaan voivat olla homeessa. Pinnan alla olevien rakenteiden kuntoa on yleensä mahdotonta arvioida kuntotarkastuksessa. Paneeliin voi porata reiän ja seinän kosteuden voi mitata, mutta haistelu ja kos-teusmittarin lukemat eivät anna varmuutta rakenteen kunnosta. Jos kellarin seinät ovat homeessa, myyjä vastaa niistä viisi vuotta kaupanteon jälkeen. Paikallinen homevaurio ei kuitenkaan oikeuta kaupan purkamiseen.\nTekstii: Bo Karlsen. Kuva: Byggesagkyndig.nu, Lasse Hansen, Shutterstock ym. Konsulent: Byggesagkyndig.nu


HRG/LC Frankenberg: marraskuuta 2015\nOsa 163 - Nousukiidossa\nHeti alkuun tärkeää asiaa, joten toivon kaikkien lukevan ja sanovan kommenteissaan mielipiteensä asiaan:\nItsenäisyyspäivä on taas lähestymässä ja muistatte varmaan, että itsenäisyyspäivä on myös Franksujen syntymäpäivä..?\nTänä vuonna Franksuille tulee siis 3 vuotta täyteen ja olin ajatellut tehdä kulissien takana extran.\nMikäli teitä siis kiinnostaa nähdä pieni extra siitä, kuinka teen nämä osat. :D\nKysymys siis kuuluu, että onko teillä kiinnostusta "Kulissien takana" - extraan?\n(Jotenki vaikee muuten tajuta, et Franksuja on tullu kohta jo 3 vuotta? :D)\nLea ei muistanut milloin oli viimeksi ollut yhtä väsynyt, kuin tänä aamuna. Ja kaikki vain sen takia, että Georg oli yövieraansa kanssa pitänyt hirveää meteliä aamuyöhön asti.\n"Tämmöinen peli ei vetele yhtään", nainen ajatteli kaataessaan lettuaineksia yleissekoittimeen:\n"Vähän alkaa tuntua siltä, että Georgilla tulee nousemaan menestys päähän. Ellei sitten ole jo noussut..."\nKun letut olivat valmiita, Georg myöskin väsyneenä asteli huoneestaan keittiöön.\n"Eikö vieraasi syö aamiaista?" Lea kysyi kävellessään lautanen kädessään pöydän suuntaan.\n"No ei, kun se lähti viime yönä heti kun oli saanut haluamansa", Georg vastasi ärsyyntynyt ilme kasvoillaan. Hänen serkkunsa pyöritteli silmiään ja totesi:\n"Ja tämän vuosi faneja ei deittailla. Ne haluavat vain sänkyyn ja lähtevät."\n"Joo joo, tuli selväksi", mies ärähti ärsyyntyneenä.\nKun molemmat olivat syöneet aamupalansa, Lea pisti Georgin laittamaan tiskit koneeseen.\n"Se on vähintä mitä voit tehdä saadaksesi anteeksi", oli nainen tokaissut.\n"Anteeksi mitä?" mies kysyi serkultaan, joka oli vastannut topakasti:\n"Anteeksi siitä hyvästä, että valvotit minua."\nTiskien hoitamisen jälkeen Georg suuntasi huoneeseensa ja vaihtoi yövaatteet arkivaatteisiin. Sulkiessaan vaatekaappinsa ovea hän ei tuntenut itseään enää kovin ärsyyntyneeksi. Toki Courtney oli tehnyt tylysti lähtiessään heti pois, mutta loppujen lopuksi Georg olisi luultavasti tehnyt samoin.\nLea oli käynyt hakemassa päivän lehden heidän terassiltaan ja tarjonnut sitä serkulleen luettavaksi.\n"Keikkasi mainitaan sivulla 27", nainen opasti ja Georg käänsi sivuja, kunnes aukeama 26-27 oli hänen edessään auki.\n"'En ole varma oliko Gadio amatööri, joka veti elämänsä mahtavimman keikan vai tähti, jolla sattui olemaan huono päivä'", mies luki ääneen ja ärähti perään:\n"Mitä helkkaria tämä tarkoittaa? Oliko keikkani hyvä vai huono?"\n"Et ole vielä kovin iso nimi täällä, joten sinuna ottaisin tuon arvion hyvällä tavalla. Luulen ainakin sen tarkoittavan hyvää sinun tapauksessasi, keikkasi oli hyvä", Lea tokaisi hymyillen.\n"Enpä tiedä... Jotenkin tämän jutun sävy on negatiivinen", Georg mutisi, mutta päätti kuitenkin uskoa serkkuaan.\nGeorg päätti alkaa tehdä lujemmin ja lujemmin töitä, jotta kehittyisi ammatissaan ja saisi parempia arvosteluja. Paremmat arvostelut tarkoittivat parempaa julkisuutta ja parempi julkisuus enemmän faneja, jotka tuhlaisivat rahansa Georgin levyihin ja keikkalippuihin.\nMies oli kehittynyt kitaransoitossakin lähes mestariksi keikkojensa yhteydessä. Olihan hän lukiovuosinaankin toki ollut hyvä soittamaan, mutta nykyään hän oli suorastaan ilmiömäinen. Miehen sormet suorastaan tanssivat kitaran kielillä.\nGeorgin kehittyneet esiintymistaidot eivät olleet jääneet huomaamatta ja fanimäärä lisääntyi joka keikalla.\n"Iiik, että se on ihana!" eräs nainen kiljui innoissaan, kun mies väläytti leveän hymyn ja iski silmäänsä naiselle.\nMiehen ura oli selvästi vauhdikkaassa nousukiidossa, eikä hidastumista näkynyt. Georg oli muuttunut onnistuneiden keikkojen saattelemana itsevarmaksi esiintyjäksi, eikä jännittänyt enää juuri ollenkaan ennen keikkoja.\n"Kiitos, kiitos! Olitte aivan loistava yleisö!" Georg kiitteli yleisöä ja pyörähteli lavalla vielä viimeiset poseeraukset. Yleisöstä kuului vihellyksiä ja syviä huokauksia, sillä mies oli kuumaa kamaa naisten keskuudessa.\nMiehen ensimmäinen levy myi kaupoissa hyvin, mutta Georg halusi tietenkin lisätä myyntiä. Ja mikä myisi paremmin, kuin laulajan itsensä kauppaama levy omistuskirjoituksella ja nimmarilla varustettuna?\nVaan eipä Leakaan ollut jäänyt laakereilleen lepäämään, sillä hänkin keikkaili edelleen ahkerasti. Nainen oli vielä toistaiseksi kuitenkin serkkuaan suurempi tähti kaupungissa ja pääsi vetämään stadionkeikkoja.\nSerkusten elämä oli kiireistä keikkailua viikoista kuukausiin. Molemmat nauttivat julkisuutta ja täysiä saleja esityksissään. Elämä ei olisi voinut mennä paremmin.\n"Iiih, olet suosikkini kaikista! En voi uskoa, että törmäsin sinuun ihan oikeasti!" nainen kiljui innoissaan, kun Georg kirjoitti hänelle nimikirjoitustaan. Mies hymähti ja vastasi fanilleen:\n"Minulla on tänä iltana keikka Menoxissa. Olet erittäin tervetullut sinne."\n"Voi harmi, minun pitää olla töissä. Olisin muuten tullut mielelläni!" nainen vastasi surkeana.\nSamana iltana Georg tosiaan esiintyi Menox nimisellä klubilla, joka täyttyi miestä kuuntelemaan tulleista simeistä.\n"Mukava nähdä teitä näin paljon! Onko hyvä fiilis?!" mies kysyi yleisöltään, joka kiljui vastaukseksi. Georg hymyili ja aloitti keikkansa ensimmäisellä suurella hitillään.\nYleisö tanssi miehen jokaisen kappaleen tahtiin ja jotkut lauloivat jopa mukana. Illan keikka saisi varmasti hyvän arvostelun seuraavan päivän lehdessä.\nKeikka oli ohi ja Georg laskeutui alas lavalta. Mies ehti tuskin alas, kun eräs innokas fani juoksi väkijoukon läpi ja halasi Georgia tiukasti.\n"Aivanihanaihanaihanakeikkamäniinrakastansuajasunmusiikkia!" nainen kiljui innoissaan ja oli puristaa idolinsa kylkiluut murskaksi. Serkkunsa keikkaa seuraamassa ollut Lea naureskeli tilanteelle.\nKun taas Georg katsoi serkkunsa suuntaan apua anellen.\n"Tuota... Mukava kuulla, köh... Että pidit keikasta!" mies yskähteli faninsa puristuksessa ja mietti kiivaasti, että miten pääsisi irti ennenkuin hänen kylkiluunsa katkeaisivat.\nNainen päästikin miehestä yllättävän nopeasti irti ja poistui sanaakaan sanomatta. Aivan kuin mitään ihmeellistä ei olisi tapahtunut. Georg katsoi faninsa suuntaan ja yski hieman helpottuneena.\n"Ovatko... köh köh... Ovatko kaikki fanit noin innokkaita?" mies kysyi Lealta yskien.\n"Parasta alkaa tottua", nainen vastasi yhä huvittuneena tilanteesta. Georg pudisti päätään epäuskoisena ja serkukset suuntasivat keikkapaikalta suoraan kotiin.\nPerheettömällä miehellä oli aikaa olla uraputkessa ja järjestää itselleen keikkoja vaikka joka illalle. Yleensä hän joutui itse kyselemään eri paikoista pääsisikö esiintymään, mutta toisinaan miehen ei tarvinnut kuin ilmestyä paikalle ja keikka oli jo sovittu. Esimerkiksi tänä iltana Georg esiintyi Tuikkula-yksityisklubilla nimenomaan paikan henkilökunnan toiveesta.\nMoinen oli tietysti suuri kunnia, sillä Tuikkula oli varsin vaativa esiintyjistään. Vain parhaimmat ja suosituimmat pääsivät sinne. Toisaalta tämä oli tavallista haastavampi keikka, sillä Georgin oli osoitettava olevansa kunnian arvoinen.\nOnneksi kaikki näytti menevän tälläkin keikalla hyvin. Yleisö koostui enimmäkseen nuorista naisista, jotka huokailivat ihastuneena joka kerta kun Georg vilkaisikin heidän suuntaansa.\nViimeiseksi Georg esitti uusimman kappaleensa, joka tulisi olemaan hänen seuraavalla levyllään. Miestä jännitti hieman millaisen vastaanoton kappale saisi, mutta onnekseen jännittäminen oli turhaa. Kappale tuntui uppoavan yleisöön kuin kuuma veitsi voihin.\nTapansa mukaan keikan jälkeen Georg kauppasi ensimmäistä levyään.\n"Jos sinulla ei vielä ole tätä, saat sen tänään aivan erityisen hyvään hintaan. Omistuskirjoitus ja nimmari kuuluu tietenkin hintaan", mies selosti fanilleen, joka näytti mietteliäältä.\n"Minulla kyllä on jo tuo levy... Mutta haluaisin sen mielelläni omistuskirjoituksella ja nimmarilla varustettunakin", nainen tuumaili ja hymy levisi Georgin kasvoille.\n"Kuule, minulla on ehdotus", hän sanoi pitäen pienen tauon ja jatkoi:\n"Miksi tyytyisit pelkästään omistuskirjoitukseen ja nimikirjoitukseen, kun voit yhtä hyvin viettää yön kanssani?"\n"Jestas!" nainen huudahti yllättyneenä ja kysyi:\n"Mutta voinko saada molemmat? Yön ja levyn kirjoituksineen?"\n"Jaha, sitä ei vähään tyydytäkään", Georg sanoi hymyillen flirttaillen.\n"Miksi pitäisi, jos voi saada kaiken?" miehen fani kysyi flirttaillen itsekin. Mies naurahti:\nNiinpä Georg suuntasi Hollyksi esittäyneen naisen kanssa kotiinsa, jossa Lea oli juuri ruokkinut Herra Liskosen.\n"Meitä ei saa sitten häiritä", mies ilmoitti serkulleen, jonka kasvoilla ollut leveä hymy hyytyi.\n"Okei", Lea vastasi huokaisten ja ajatteli:\n"Kiva, taas sillä on joku muija mukanaan... Tästä tulee taas yksi uneton yö..."\nGeorg ja Holly eivät turhia aikailleet, vaan loikkasivat suoraan sängylle vierekkäin.\n"Tästä tulee sinulle unohtumaton yö", mies lupasi naiselle kääntyessään tämän puoleen.\n"Varmasti", Holly vastasi ja jatkoi:\n"Puhe riittäkööt, on toiminnan aika!"\nLea oli edellisestä kerrasta viisastunut sen verran, ettei edes yrittänyt mennä nukkumaan. Hän istui olohuoneessa sohvalla ja pisti television päälle.\n"Toivottavasti täältä tulee jotain katsomisen arvoista", nainen ajatteli ja vilkaisi Georgin huoneen suuntaan kuullessaan sieltä naisen iloisen kiljaisun.\n"Jotain katsomisen arvoista JA kovaäänistä", Lea lisäsi ajatuksissaan.\nGeorgin huoneessa oli täysi tohina päällä. Vaatteet vähenivät kaksikon päältä suudelmien myötä ja tunnelma oli kiihkeä.\nNiin kiihkeä, että Lea sai pistää television täydelle äänelle peittääkseen äänet ja siltikin taustalta kuului epämääräisiä ääniä.\n"Eikö täällä ole mitään räiskintäelokuvaa?" hän ajatteli surffaillessaan kanavia pienessä paniikissa. Hän ei todellakaan halunnut kuunnella Georgin ja tämän vieraan touhuja.\nMä en oo koskaan jaksanu pelata minkään esiintyjän uraa niin pitkälle, et oisin aiemmin nähny tän stadionkeikkojen yleisöä. Aika jäykän näköstä porukkaa. :D\nTässä on yksi tosi innokas fani. Georg on tosi suosittu, sillä on julkisuuttakin 3 tähteä. :D\nNiin Georgin esiintymisnimi on siis Gadio, mikä on yksinkertasesti Georg + Radio :'D\nJos suunnittelette esiintyjän uraa, älkää missään nimessä pyytäkö multa ideoita taiteilijanimeen xD\nJotenki tuntuu, et mulla lyö aina näis jutuis ihan tyhjää..\nEnsi sunnuntai muuten onkin itsenäisyyspäivä, katoin just kalenterista :D\nJoten saatan tehdä niin, et jos mulla on osa valmiina lauantaina, ni pistän sen sit sillo.\nJa sunnuntaina tulis sitten mahdollisesti tää extra, jos siis sen haluatte.\nKysymys on siis edelleen se, et haluatteko te sitä extraa. :'D\nSori ku toistelen tota kysymystä, mut haluun varmistaa et se varmasti nähää ja saan vastauksia ajoissa. :DD\nklo marraskuuta 29, 2015 5 kommenttia:\nOsa 162 - Ensimmäinen keikka\nHuh huh, terve taas!\nVähän meinasi tulla taas kiire tän osan kanssa, mut sain sen just äsken kirjotettua valmiiks. :D\nMä oon tosiaan työharjoittelun takia ollu vähän kiireinen viime kuukaudet, mut ens viikolla loppuu..\nJatkan sit samassa paikassa harjottelua luultavasti tammikuussa, et joulukuun ajan mulla on aikaa paneutua Franksuihin. :)\nMutta ei mulla tällä kertaa muuta tähän alkuun.\nMukavaa lukuhetkeä! :)\nNyt kun Georg oli ihan oikea levyttävä artisti, hänen piti tietenkin hankkia itselleen keikkojakin. Lea oli opastanut serkkuaan kokeilemaan ensimmäiseksi keskuspuistoa, sillä sinne oli helpointa saada järjestettyä itselleen ensimmäinen keikka.\nGeorg sai pitää keikkansa ja keikkapäivän aamuna miestä jännitti kovasti. Hän vaihtoi keikkavaatteet päälleen, vaikka keikka olisi vasta myöhään iltapäivällä. Mies siisti itseään peilin edessä ja arvioi peilistä heijastuvaa kokonaisuutta.\n"BÖÖ!" hänen takaansa yhtäkkiä kuului. Lea oli onnistunut jotenkin hiipimään hänen huoneeseensa ja hänen taakseen huomaamatta. Miten hän oli onnistunut siinä? Georghan seisoi peilin edessä.\n"Älä viitsi säikytellä!" mies parahti hätkähtäen. Hän oli ollut niin keskittynyt ulkonäköönsä, ettei ollut huomannut Leaa lainkaan.\n"Onnistuinpas!" Lea nauraa räkätti ja lisäsi:\n"Olkoon tämä sinulle opiksi: Liiallinen pinnallisuus on turmioksi. Esiintyjän tulee keskittyä muuhunkin, kuin peilikuvaansa."\n"Tuota... Opetuksesi on kieltämättä ihan hyvä, mutta tarpeeton. Minua vain jännittää ja siksi huolehdin miltä näytän. En siksi, että olisin turhamainen", Georg vastasi kääntyen serkkuunsa päin ja hymyili hieman. Lea nyökkäili ymmärtäväinen ilme kasvoillaan:\n"Kuuluu asiaan. Kunhan pidät jännityksen kurissa ja keskityt olemaan hyvä, niin kaikki sujuu... tuota, hyvin."\n"Miten syvällistä", mies totesi serkulleen sarkastisesti hymyillen ja sai vastaukseksi tökkäisyn olkapäähänsä.\nLea kävi huoneessaan pukeutumassa ja sillä välin Georg otti läppärin esiin.\n"Mitä aiot tehdä?" nainen kysyi astuttuaan huoneestaan olohuoneen puolelle.\n"Kaupungin tapahtumista kertovaa sivua. Haluan nähdä, että onko keikkaani mainittu siellä", mies vastasi naputellessaan hakukenttään tarvitsemaansa nettiosoitetta.\n"No, löytyykö?" Lea kysyi, kun Georg oli aikansa naputellut ja selaillut sivua.\n"Äh, joo. Mutta tämä on niin pieni ja huomaamaton juttu, että saa nähdä tuleeko kukaan paikalle", naisen serkku vastasi turhautuneena.\n"Älä huoli. Kaikki suuret esiintyjät ovat aloittaneet pohjalta, kuten sinäkin", Lea totesi kannustavasti ja lisäsi:\n"Kyllä simit keikallesi löytävät, vaikka eivät näkisikään tuota ilmoitusta. Keskuspuisto on suosittu ajanviettopaikka."\nLopulta kello oli sen verran, että Georg suuntasi keikkapaikalle. Noustessaan portaita ylös lavalle, miehen sydän tuntui lyövän koko ajan nopeammin ja nopeammin jännityksen takia. Georg veti syvään henkeä noustessaan viimeisen askelman.\nHän otti kitaran esiin ja kertoi laulavansa ensin yhden kappaleen tulevalta levyltään. Georg tosin mietti oliko tuolla ilmoituksella suurtakaan väliä, kun yleisössä seisoi ainoastaan Lea.\n"Hyvä Georg!" miehen serkku jaksoi kannustaa innoissaan.\nVaikka yleisöä ei paikalla ollutkaan, sovittu keikka tuli silti pitää. Eikä sillä oikeastaan ollut niin suurta väliä miten paljon simejä paikalla oli, sillä jokainen keikka lisäsi miehen kokemusta alalla. Niinpä Georg pisti parastaan ja esitti kappaleen täysillä.\nPian Lean taakse ilmestyikin nainen. Georg muisti tuon naisen, vaikka tällä olikin päällään nyt eri vaatteet. Tuo nainen oli ollut aiemmin kuuntelemassa, kun hän oli ollut vain mitätön aloittelija ja esiintynyt puistossa rahasta.\n"Hän on niin ihana... Ihanampi kuin aiemmin", nainen huokaili Lean takana.\nGeorgin keikka kesti iltaan saakka ja sen aikana paikalle ilmestyi hieman lisää simejä. Jotkut levittivät viltit lavan eteen ja nauttivat piknikistä keikkaa seuraten.\nJa Georg tunsi jokaisen kappaleen jälkeen itsevarmuutensa kasvavan. Yleisö ei tuntunut ainakaan inhoavan hänen esitystään. Se oli plussaa, eikö?\n"Kiitos, olette olleet upea yleisö. Mutta nyt on tullut aika esittää illan viimeinen kappale", mies kertoi ja alkoi soittamaan kappaleen alkusäveliä.\nKappaleen päätyttyä hän kiitti yleisöä uudestaan ja kumarsi. Yleisö taputti hieman laiskasti, paitsi Georgia aiemmin ihaillut nainen taputti kovaa ja innokkaasti.\n"Kiitos, kiitos! Ja hyvää illanjatkoa!" Georg kiitteli ja lähti lavalta.\n"Sehän oli vaikuttava ensimmäiseksi keikaksi", Lea totesi serkulleen ja lisäsi:\n"Onnittelut ovat siis paikallaan. Haluaisitko käydä onnistuneen keikan kunniaksi käymään yökerhossa?"\n"Enpä tiedä... Olen aika väsynyt. Mutta olkoot, mennään vain", Georg vastasi mietteliäästi ja serkukset suuntasivat kotiin vaihtamaan vaatteita.\nVaatteiden vaihdon jälkeen kaksikko suuntasi vakipaikkaansa, jossa he istuivat heti baaritiskin ääreen ja tilasivat ensimmäiset juomat. Lea lupasi maksaa.\n"Melkoinen päivä tänään, vai mitä?" nainen kysyi serkultaan.\n"Todella. Hyvä päästä vähän rentoutumaan", Georg vastasi seuraten katseellaan baarimikkoa, joka sekoitti heidän juomiaan esittäen temppuja samalla.\nMolemmat keskittyivät seuraamaan baarimikon työskentelyä, eivätkä heti huomanneet tutun simin lähestyvän heitä. Naisen ehdittyä heidän luokseen, Lean juoma tuli valmiiksi ja nainen ottikin juomansa ilmoittaen serkulleen:\n"Menen jo istumaan tuonne pöydän ääreen."\nHeti Lean lähdettyä, Georgin innokas ihailija istui miehen viereiselle tuolille ja tuijotti idoliaan tiiviisti. Georg esitti ettei huomannut naista ja piti katseensa baarimikossa.\nKun mies sai juomansa, hän nousi baaritiskiltä ja nainen nousi hänen perässään.\n"Anteeksi, voisitko odottaa hetkisen?" tämä kysyi Georgilta, joka pysähtyi ja kääntyi ympäri.\n"Saatat ehkä tunnistaa minut... Tai, no... Sinä vedit hyvän keikan tänään", nainen sanoi hieman arastellen ja lisäsi esittäytyen:\n"Nimeni on Courtney. Ihailen sinua suuresti."\n"Mukava kuulla. Odotat varmasti kovasti ensimmäistä levyäni?" Georg vastasi kohteliaasti. Courtney nyökkäsi innokkaasti:\n"Milloin se julkaistaan?"\n"Pian... Tuota...", mies vastasi hieman epäröiden ja kysyi pienen tauon jälkeen:\n"Haluaisitko jotain juotavaa?"\nTietenkin Courtney halusi, joten Georg tilasi heille drinkit ja pienen hetken kuluttua miehellä olikin tarjottimella kaksi drinkkiä.\n"Toivottavasti tämä kelpaa sinulle", hän sanoi ojentaessaan tarjotinta Courtneyn suuntaan. Nainen otti toisen lasin tarjottimelta ja vastasi hymyillen:\nKaksikko siemaili drinkkejään ja jutteli niitä näitä. Georg oppi esimerkiksi, että Courtney työskenteli urheilu-uralla ja oli eronnut vähän aikaa sitten pitkäaikaisen poikaystävänsä kanssa. Mies viihtyi naisen seurassa ja unohti serkkunsa täysin.\n"Haluaisitko kohta tanssia?" Courtney kysyi ja katsoi tanssilattian suuntaan. Georg nyökkäsi ja siemaisi juomaansa. Molemmat olivat hetken hiljaa, kun he joivat lasejaan tyhjiksi.\nJuomat juotuaan he siirtyivät tanssilattialle. Georg vilkaisi serkkunsa suuntaan, sillä Lea lähestyi myös tanssilattiaa. Lea jäi kuitenkin tanssimaan yksin hieman syrjemmälle, jotan Georg kääntyi katsomaan takaisin Courtneyn suuntaan.\nKappaleen loputtua he jäivät hetkeksi seisomaan. Uusi kappale alkoi soimaan välittömästi, mutta kaksikko päätti olla jatkamatta tanssimista.\n"Tanssit todella hyvin", Courtney kehui ja Georg vastasi iskien silmää:\n"Sinäkin tanssit todella upeasti. Tuollaista liikehdintää on ilo katsella."\n"O-oletko todella sitä mieltä?" nainen kysyi hieman punastellen. Mies nyökkäsi.\n"Haluaisitko tulla jatkamaan iltaa...", Georg aloitti ja piti tauon ennenkuin jatkoi siirappisella äänellä:\n"Tarkoitatko..?" Courtney kysyi ja sai vastaukseksi nyökkäyksen.\nLea ei tiennyt mistä oli kyse. Hän ei ollut kuullut kaksikon keskustelua ja hänestä tilanne näytti siltä, että Georg lähti innokasta faniaan karkuun. Ja fani tietenkin lähti innoissaan juoksien idolinsa perään.\nLea tanssi yökerholla yksin vielä hetken, kunnes lähti serkkunsa perässä kotiin.\n"Pääsiköhän Georg faniaan karkuun? Ainakaan se nainen ei ollut meidän terassilla", hän ajatteli astuessaan sisälle. Talossa oli hiljaista, joten nainen oletti serkkunsa olevan nukkumassa.\nLea päätti kuitenkin varmistaa asian. Jos Georg olisi hereillä, niin hän voisi toivottaa tälle hyvää yötä. Nainen ei epäillyt mitään avatessaan serkkunsa huoneen oven. Miksi olisi? Talohan oli aivan hiljainen.\n"Georg, oletko vielä he... Ai, anteeksi", Lea aloitti, mutta keskeytti nähdessään meneillään olevan tilanteen.\n"Hei, mitä helvettiä?! Me ei kaivata yleisöä tähän", Georg puuskahti Courtneyn alta.\n"Joo joo, pyysin jo anteeksi", Lea mutisi ja jatkoi:\n"Halusin vain toivottaa hyvää yötä."\n"Hyvä tästä tuleekin, kunhan lähdet siitä häiritsemästä", Georg vastasi ja Courtney kikatti. Lea huokaisi ja suuntasi vessan ovelle mennäkseen sitä kautta huoneeseensa.\nNainen vilkaisi mennessään vielä taakseen ja pudisti päätään. Mitä Georgille oli oikein tapahtunut? Mies oli ollut ennen niin ujo, eikä halunnut tehdä itsestään mitään suurempaa numeroa. Tuo mies oli kuitenkin kaikkea muuta kuin ujo.\nSinä yönä Lea nukkui huonosti. Viereisestä huoneesta kuuluva meteli valvotti häntä.\n"Ja minä kun luulin, että Georg olisi kiva kämppis...", hän ajatteli peittäen korvansa.\nPelattiin taas stalkkeri-Annikan kanssa nelosta ja meidän terassilla oli liian paljon porukkaa liian pienessä tilassa. Käyhän se keskustelu noin mahankin sisältä, ei siinä mitään... :D\nMuistatteko, kun oli perijä-äänestys Felician ja Felixin välillä?\nSanoin silloin, että säästän Felixille tarkoitetun juonen myöhemmäksi.\nNyt siis on sen aika, toteutan sen Felixin suunnitelman Georgilla.\nMikä tarkoittaa, että Georgista kuoriutuu varsinainen naistenmies.\nJa oon keksiny siihen (ainakin omasta mielestä) ihan pätevän selityksen:\nAadan jälkeen Georg ei pysty kuvittelemaan itseään pitkään ja vakavaan suhteeseen muiden kanssa.\nGeorg siis yhä rakastaa Aadaa, eikä sillee syvällä sisimmässään oo vieläkään päästänyt irti.\nNiinpä Georg hukuttaa läheisyyden kaipuunsa lyhyisiin suhteisiin hyödyntäen kuuluisuuttaan.\nNyt siis tullaan näkemään suunnilleen mitä olisi ollut luvassa, jos Felix olisi valikoitunut perijäksi.\nKysymys: Miten Georgin ura lähtee etenemään?\nklo marraskuuta 22, 2015 3 kommenttia:\nOsa 161 - Syitä ja seurauksia\nOsa 160 - Villiä menoa\nOsa 159 - Polttavat liekit\nOsa 158 - Kämppikset\nOsa 157 - Uusi mahdollisuus


Sujuvoita elämääsi Oraksen keittiöhanoilla | RakennusFakta.fi\nKEITTIÖ ON yhä enemmän kodin keskipiste, jossa vietetään paljon aikaa.\nKEITTIÖ ON yhä enemmän kodin keskipiste ja osa oleskelutilaa, jossa vietetään paljon aikaa. Keittiössä kokoonnutaan perheen ja ystävien kanssa arkeen ja juhlaan, ja rakkaudella valmistettu ruoka lämmittää vatsan ja mielen. Kaunis ja toimiva keittiö tekee jokapäiväisistä askareista parempaa. Sujuvoita elämääsi Oraksen helppokäyttöisillä ja vettä säästävillä keittiöhanoilla. Oras-keittiöhanoissa yhdistyvät mukavuus, ympäristöystävällisyys ja tyylikäs muotoilu.\nInformaatiopyyntö Sujuvoita elämääsi Oraksen keittiöhanoilla


Oona-Mari Hakulinen aloitti taitoluistelun 14-vuotiaana - SkatingFinland\n17 tammikuun, 2021 Kaisa Viitanen Oona-Mari Hakulisen kotialbumi JAA ARTIKKELI\nYleisurheilun fanit tuntevat Oona-Mari Hakulisen, 26, kestävyysjuoksijana. Sitä ennen hän oli taitoluistelija. Ja sitä ennen ja sen rinnalla muun muassa jalkapalloilija, uimahyppääjä, tanssija, voimistelija… Mitä ihmettä!\nKokkolan Taitoluistelijoissa muistetaan vieläkin, millainen taifuuni seuraan iski syksyllä 2008. Seuran järjestämään aikuisten ja teinien luistelukouluun ilmestyi 14-vuotias Oona-Mari Hakulinen, joka oli päättänyt yrittää selättää kaikki lajin temput mahdollisimman pitkälle asti.\nSeurassa hymyiltiin tytön palavalle innolle. Tytöllä toki oli vahva, monilajinen urheilullinen tausta, hän oli hakenut taitoja uinnista, erityisesti uimahypyistä, tanssista ja voimistelusta sekä vuosien sitoutumisesta jalkapalloon. Luistelutaidot olivat kuitenkin liki nollaluokkaa.\n”Olin seurannut taitoluistelua jo pienestä. Se näytti kiehtovalta, ja ajattelin, että olisi siistiä luistella.”\n– Urheilu on ollut minulle lapsuudesta lähtien hirvittävän tärkeä itseilmaisun muoto. Se on tuottanut minulle aina mielihyvää. Olen myös nopea oppija ja haluan ymmärtää, mitä pitää tehdä, että joku asia onnistuisi, perustelee Oona-Mari Hakulinen, tuolloinen tyttö.\n– Olin seurannut taitoluistelua jo pienestä. Se näytti kiehtovalta, ja ajattelin, että olisi siistiä luistella. Laji viehätti minua siksikin, että tykkään harjoitella temppuja.\nVajaassa vuodessa seuraväen hymy vaihtui ällistykseen. Oona-Mari sinkautti yksöisaxelin puolen vuoden jääharjoittelun jälkeen ja siirtyi sujuvasti kaksoishyppyjen kimppuun. Hän kävi kerran kilpailemassa Taitajat-sarjassa, sitten sarja vaihtui vauhdilla aluejunioreista kansallisiin junioreihin.\n– Minulla oli suuri intohimo, palo. Kävin ylimääräisillä tunneilla ja lisäksi hyödynsin ulkojäitä. Menin aina hallille riittävän ajoissa, jotta ehdin sekä verrytellä kunnolla että myös katsoa, miten taitavammat luistelijat treenaavat.\nJään palosta suurta voimaa\nOona-Mari Hakulinen uskoo, että jos rakastat ja treenaat täysillä omaa lajiasi, se antaa sinulle enemmän kuin toisen voittaminen.\nKokkolan Taitoluistelijat oli tuolloin vasta muutamia vuosia vanha, luistelijamäärältään ja resursseiltaan pieni seura. Tätä nykyä 26-vuotias Oona-Mari laskee sen faktaksi, joka on ehkä eniten vaikuttanut hänen koko elämäänsä.\n– Kun seura oli pieni, valmentautumisen kokonaisuus oli pitkälti omalla vastuulla. Ryhdyin ensin suunnittelemaan itselleni treeniohjelmia, sitten huomasin valitsevani kilpailuohjelmien musiikkeja ja lopulta myös tein ohjelmiani itse. Se vaatii lisää opiskelua, piti olla selvillä säännöistä ja arviointikriteereistä. Viehätys kokonaisen prosessin hallintaan on ollut siitä lähtien kantavia voimia koko elämässäni.\nNuori Oona-Mari myös osallistui rakkaan kotiseuransa muuhun toimintaan. Hän ohjasi harjoittelunsa ohessa luistelukouluja, veti seurakavereilleen fysiikkatreenejä ja hetken myös aikuisryhmää.\n– Taitoluistelu jäi pakon edessä, kun lähdin 21-vuotiaana opiskelemaan Jyväskylään liikuntabiologiaa. Se harmitti todella, sillä olin kokenut juuri ennen lopettamispäätöstä kehittyneeni paljon. Mutta opiskelu vei paljon aikaa, eikä minulla opiskelijana ollut taloudellisia mahdollisuuksia taitoluistelun treenaamiseen.\nMatka jatkui juosten\nJäähallin sijasta Oona-Mari Hakulinen löysi itsensä yleisurheilukentiltä. Yleisurheilu oli ollut jo taitoluistelija-Oonan oheisharjoittelumuoto, mutta Jyväskylässä hänen lajikseen vakiintui kestävyysjuoksu, päämatkaksi 3000 metrin esteet.\n– Uppoudun aina uusiin haasteisiin vahvasti, sanoo SM-tasolla juokseva Oona-Mari.\n”En mene valmentajana omat oppini edellä, vaan yritän ottaa urheilijan osaksi prosessia, jonka keskiössä ovat urheilijan oma intohimo ja oma vastuullisuus.”\nJuoksutreenausta aloitellessaan Oona-Mari vertaili luentosaleissa oppimiaan asioita harjoitteluunsa, mikä teki molemmista elämän osasista entistä antoisampia. Samoin hän huomasi yhä enemmän pohtivansa valmentamista, sen filosofiaa ja käytäntöjä. Hän mietti myös sitä, millainen valmentaja hän itse haluaisi olla.\nJuoksija Oona-Mari Hakulisen päämatka on 3000 metrin esteet.\nViime kesästä lähtien Oona-Mari Hakulinen on ollut valmentaja. Hän ryhtyi valmistuttuaan yrittäjäksi ja tarjoaa erityyppisen valmennuksen lisäksi muun muassa kuntotestausta. Oona-Marin valmennusfilosofia kumpuaa pitkälti siitä, minkä hän itse oppi nuorena taitoluistelijana Kokkolassa.\n– Valmentaja on sitouttaja, mahdollistaja, ovien aukaisija. Vaikka koulutukseni pohjalta tiedän paljon erityisesti fysiologiasta ja biomekaniikasta, en mene valmentajana omat oppini edellä, vaan yritän ottaa urheilijan osaksi prosessia, jonka keskiössä ovat urheilijan oma intohimo ja oma vastuullisuus. Valmentajan tehtävä on tarjota niiden tueksi lisävinkkejä.\nPettymys kasvattaa eniten\nVaikka Oona-Mari Hakulinen painottaa urheilusta saamiaan vahvuuksia, hän ei kaihda puhumasta myös siihen liittyvistä vaaroista – ihan omien kokemustensa pohjalta.\n– Urheilu on tehnyt elämästäni mielekästä. Mutta joskus intoni on lähtenyt viemään jopa liian syvälle, liian ahtaalle. Elämän eri alueiden pitää pysyä balanssissa.\nOona-Marin mukaan kilpailevan urheilijan isoja vaaroja on juuttua vain epäonnistumisiin ja niistä kumpuaviin itsesyytöksiin.\n”Jos oppii käsittelemään epäonnistumiset, ne ovat kasvattavimpia juttuja ikinä.”\n– Totta on, että onnistumisen hetkiä on kilpauralla paljon vähemmän kuin pettymyksiä. Mutta jos oppii käsittelemään epäonnistumiset, ne ovat kasvattavimpia juttuja ikinä.\nSamalla lailla kasvattavaa on kilpailupaineiden käsittely.\n– Harvassa lajissa ollaan tässä yhtä kovilla kuin taitoluistelussa. Kilpailuissa olet jäällä ihan yksin, olet herkillä ja samalla koko ajan arvioinnin alla. Eikä ole olemassa vaihtoehtoa, että yksinkertaisesti vain keskeyttäisit koko homman. Sen sietäminen vaatii harjoittelua, mutta se kasvattaa ja antaa uskallusta koko elämää varten.\nEntä mitä Oona-Mari Hakulinen antaisi vinkiksi tämän päivän nuorille urheilijoille?\n– Älä koskaan välitä, jos joku toinen on parempi kuin sinä. Jos rakastat ja treenaat täysillä ja intohimolla omaa lajiasi, se antaa sinulle enemmän kuin toisen voittaminen. Älä pelkää epäonnistumisia, vaikka ne eivät tietysti ole kivoja. Epäonnistumisista vasta oppiikin. Äläkä stressaa! Anna mennä ilolla.\nkestävyysjuoksijaKokkolan TaitoluistelijatliikuntabiologiOona-Mari Hakulinentaitoluisteluharrastusvalmentajayleisurheilu


Ravintolat Jyväskylässä - Torikokous.fi\nSuomen Ateenaksikin kutsuttu Jyväskylä on vanha yliopistokaupunki, jonka sielu sykkii kulttuuria, teollisen joenrantaelämän tunnelmallista henkeä. Kaupunki on Keski-Suomen maakunnan keskus, joka keskeisen sijaintinsa vuoksi toimii myös läpikulkukaupunkina monille matkalaisille.\nJyväskylän monipuolinen ravintolatarjonta ravitsee niin paikalliset kuin turistitkin sekä kotimaisin että kansainvälisin makuelämyksin. Vaikka kaupungista halutessaan löytää ketjuravintoloita ja monikansallisia pikaruokapaikkoja, Jyväskylän yksityisissä ravintoloissa on perinteitä kunnioittavaa, juurevaa ylpeyttä. Asiakkaille tahdotaan tarjota paikallista fiilistä hyvällä palvelulla.\nPoimintoja Jyväskylän ravintoloista\nJyväskylä on liioittelematta täynnä juurevia ruokaravintoloita joka makuun. Osa ruokapalveluista nivoutuu yhteen muiden kokous- ja majoituspalveluiden kanssa, jolloin ruokailu onnistuu suuremmillekin ryhmille tilausravintola-konseptilla. Maanlaajuisten ketjuravintoloiden paikallisten toimipisteiden lisäksi Jyväskylässä toimii useita yksityisiä keittiöitä, joiden persoonallinen ja asiakaslähtöinen ote ilahduttaa kävijöitä ja toivottaa heidät palaamaan toistekin.\nSeuraavaksi poimintoja Jyväskylän ravintolatarjonnasta. Kaikilla mainituista ruokapaikoista on omat kotisivut, joilta löytyvät ajantasaiset aukioloajat, yhteystiedot, ruokalistat ja hinnasto.\nJyväskylän Vanha Asemaravintola toimii osoitteessa Hannikaisenkatu 18 vuonna 1916 valmistuneessa kaksikerroksisessa hirsirakennuksessa, jonka tehtävä on ollut palvella janoisia ja nälkäisiä matkalaisia saattajineen talon valmistumisesta saakka. Asemaravintolassa lounastat maanantaista perjantaihin kello 10.30-14.00. Menun herkkuja nautitaan arkisin klo 10.30-22.00 välisenä aikana, lauantaisin välillä 12-22.\nJyväskylän kolmanneksi vanhin ravintola kaupungin toiseksi vanhimman terassinsa kera on Sohwi, vuodesta 1968 toiminut ravintola Jyväskylän yliopiston vieressä. Se yhdistää ruokailun ja tapahtumat, joita paikassa on vaihtelevasti livemusiikkiin painottuen. Sohwin sivuilla mainitaankin ”food & rock”.\nSohwi palvelee osoitteessa Vaasankatu 21. Maanantaisin ravintola on avoinna 14-22, keittiö iltakahdeksaan saakka. Tiistaista torstaihin paikassa viihdytään keskiyöhön saakka, kyseisinä päivinä keittiö sulkeutuu klo 21.30. Perjantaisin ja lauantaisin Sohwin keittiöstä saa sapuskaa iltakymmeneen, mutta baarin ovet suljetaan vasta kahdelta yöllä. Sunnuntaisin pätevät maanantain aukioloajat sekä ravintolan että sen keittiön suhteen.\nLämminhenkistä ja tunnelmallista yksityisyrittäjyyttä edustaa kahvila Miriam’s Torikulmassa osoitteessa Asemakatu 12. Vaikka kyse onkin pääasiassa kahvilasta, tarjoillaan siellä myös aamiaista, salaatteja ja keittolounaita.\nMiriamin unelmien täyttymyksessä ja ahkeralla uurastuksella toteutetussa, sympaattisessa kahvilaravintolassa viihdyt maanantaista perjantaihin kello 7.30-19.30 välillä ja lauantaisin aamuyhdeksästä puoleen kahdeksaan illalla.\nBeans & more on 100-prosenttisesti kasvipohjaisen tarjonnan café shop -ravintola, josta voit täydentää omaakin ruokakomeroasi vegaanisilla elintarvikkeilla. Sinne poikkeat osoitteessa Asemakatu 11 maanantaista perjantaihin kello 10-18 ja lauantaisin välillä 8-16.\nJyväskyläläiset ravintolat käyttävät mielellään kotimaisia sesonkiraaka-aineita, luomua ja lähiruokaa. Jos kaupungissa mielii maistella globaaleja ruokalajeja, se onnistuu hyvin Jyväskylän useissa etnisissä ruokapaikoissa.\nMeksikolaisen ruoan ystäville tarjoilee sapuskaa Panza Väinönkatu 11:sta. Tiistaista torstaihin siellä lounastetaan 11-14 välisenä aikana, A la Carte tarjoillaan klo 17-22. Lauantaisin A la Carte -listalta voit tilata välillä 14-22. Panzan baari palvelee asiakkaita tiistaista lauantaihin aamukahteen saakka. Sunnuntait ja maanantait ravintola viettää siestaa.\nVäinönkatu 26:ssa Väinönkeskuksessa ruokkii ravintola Sakuraga aasialaista ruokaa rakastavia nälkäisiä.\nKauppiaspihan Torikeskuksen toisessa kerroksessa syöt aasialaista thai- ja sushiravintola Muang Thaissa maanantaista perjantaihin klo 10.30-15.00, lauantaisin klo 11-16 ja sunnuntaisin klo 12- 15. Myös ketjuravintola Hanko Sushissa pääset sushi-lautasten äärelle. Hanko Sushi sijaitsee Kauppakatu 20:ssä.\nPick Up Pizzeriasta taas ostat niin pitsat kuin kiinalaisenkin aterian osoitteessa Ilmarinkatu 7, jossa lounastetaan arkisin yhdentoista ja viidentoista välillä. Pick Up on auki maanantaista perjantaihin klo 11-21 ja viikonloppuisin keskipäivästä iltayhdeksään. Pitsan ja kebabin kaipuun tyydyttää Yliopistonkatu 21:ssä toimiva pizzeria Ali Baba, jonka kanta-asiakkaat ovat tunteneet jo vuodesta 1993.\nSuomeen rantautunut, viikinkiaikaiseen ruokailuun erikoistunut Viikinkiravintola Harald toimii ravintolaketjuna useammissa kaupungeissa, niin Jyväskylässäkin. Kaupungin kompassiaukiolta on matkaa Viikinkiravintola Haraldin sarvia nostattavan herkullisten lihapatojen äärelle ainoastaan minuutin kävelyn verran. Harald sijaitsee osoitteessa Kauppakatu 33. Aukioloajat ovat maanantaisin klo 11-21, tiistaista torstaihin 11-23, perjantaisin 11-24, lauantaisin 12-24 ja sunnuntaisin klo 12-21.\nRavintola Green Egg Kauppakatu 27:ssä kertoo olevansa aivan uudenlainen, rohkealla otteella ruokaa valmistava ravintola. Jo nimikin tulee ravintolan lipputuotteesta, Big Green -savustusmunasta. Lisäksi Green Eggin erikoisuutena tunnetaan bunit, jotka ovat makean suolaisia vehnäsämpylöitä. Green Egg ottaa vaikutteensa Aasian ja Amerikan katukeittiöistä panostaen myös juomapuoleen. Maanantaista torstaihin pääset kokeilemaan Green Eggin savunsekaista menua klo 10.30-21, perjantaista lauantaihin klo 10.30-24.00 sekä sunnuntaisin kahdestatoista iltaseitsemään.\nEläimellisen tyyliteltyä palvelua\nRavintola Kissanviikset on täyttänyt asiakkaiden nälästä mouruavat vatsat jo 50 vuotta Jyväskylän keskustassa osoitteessa Puistokatu 3. Kissanviiksissä aterioit kahdessa kerroksessa vaikkapa lautasellisen etanoita maanantaista torstaihin aikavälillä 11-23, perjantaisin klo 11-23.30, lauantaisin 13-23.30 ja sunnuntaisin klo 13-21.30.\nRavintola Pöllöwaarissa Yliopistonkatu 23:ssa nautit huomaavaisesta palvelusta, palkitusta juomavalikoimasta Viinibaarissa ja Viinipihassa sekä kotimaisista raaka-aineista valmistetusta, kansainvälisin lisukkein ja kastikkein höystetystä ruoasta. Majoittuminenkin onnistuu Boutique Hotelli Yöpuussa.


Parasta juuri nyt (27.6.) | Kulttuuritoimitus\nParasta juuri nyt (27.6.)\nTällä palstalla Kulttuuritoimituksen väki kirjoittaa ajattomista ja ajankohtaisista asioista, jotka heitä juuri nyt kiehtovat. Katri Kovasiipi on katsellut Alias Grace -minisarjaa ja odotellut Haapavesi Folkia.\nMargaret Atwoodin romaani Orjattaresi ja sen pohjalta tehty HBO:n loistosarja The Handmaid’s Tale johdatteli minut toisenkin Atwoodin romaaniin perustuvan sarjan ääreen. Alias Grace on taajaan kehuttu, kuusijaksoinen Netflixin minisarja.\nAlias Grace perustuu Atwoodin romaaniin (1996), joka puolestaan pohjautuu tositapahtumiin. Irlantilainen palvelustyttö Grace Marks surmasi työnantajansa Thomas Kinnearin ja tämän taloudenhoitaja-rakastajattaren Nancy Montgomeryn vuonna 1843 Kanadassa. Surmatyöhön osallistui myös talon miespuolinen palvelija James McDermott.\nTositapahtumat kasvavat fiktioksi, kun nuori psykiatri Simon Jordan värvätään selvittämään, voisiko Gracen vapauttaa vankeustuomiostaan psyykkisiin syihin vedoten. Grace kertoo tarinaansa pitkissä istunnoissa Jordanille. Kertomustakaumat, Gracen sanavalinnat ja niiden ristiriitaisuudet katsojalle näytettyjen muistikuvien välillä luovat ovelan kudelman, jossa voi pohtia kerrotun ja toden välistä huojuvaa siltaa. Mikä on totta, mikä väärin muistettua, mikä valehdeltua, mikä fiktiota?\nJos Handmaid’s Talen naisiin kohdistuva sadismi ja väkivalta on kavahduttanut, Alias Grace on siltä osin huomattavasti kevyempää katsottavaa.\nMolemmissa sarjoissa kuitenkin seurataan tiukassa, alamaisessa palvelijaroolissa elävän ihmisen tarinaa. Se on Atwoodilta osuva näkökulmavalinta: laajasti katsoen nainen on ollut ja paljolti yhäkin on perheen ja yhteiskunnan palvelija.\nPalvelijan asema on aitiopaikka vinksahtaneiden valta-asetelmien tarkasteluun. Eikä tämä ole meistäkään niin kovin kaukana: pari sukupolvea sitten talollistenkin tyttäriä lähetettiin meillä Suomessa piikomaan, samalla kun perheen pojat saivat talon isännyyden tai opiskelupaikan.\nPieni Pohjois-Pohjanmaan kunta vailla omaa rautatieasemaa, Haapavesi, on onnistunut rakentamaan vuosittaisesta musiikkitapahtumastaan pysyvän ilmiön. Ensimmäisen kerran Haapavesi Folk järjestettiin vuonna 1989, ja nimestään huolimatta siinä kuullaan vähänlaisesti tuohivirsumeininkiä. Suuntana on enemmänkin maailmanmusiikki, nykykansanmusiikin eri suuntaukset ja eri musiikinlajeja luovasti yhdistelevät taiteilijat.\nItse odotan tämän kesän Haapavesi Folkilta erityisesti ”Bosnian Billie Holidayn”, Amira Medunjaninin esiintymistä. Hän esittää bosnialaiseen musiikkiperinteeseen kuuluvaa sevdahia, joka tarkoittaa väljästi tulkiten riipaisevan rakkaudenkaihon moninaisia muotoja. Jännää lienee luvassa myös Intian Bangaloresta syntyisin olevan, nykyisin Lontoossa asuvan viulutaitelijan, Jyotsna Srikanthin keikalla. Viulistina hän edustaa eteläintilaista karnaattista viuluperinnettä. Aivan toisenlaisia tunnelmia onkin sitten luvassa etelävirginialaisen Chance McCoyn, ihanan etelävirolaisen Mari Kalkunin ja suomalaisen Yonan keikoilla. Haapavesi-folkin mainioihin esiintyjiin voi tutustua täällä.\nVaikka kunnanisät vuonna 1873 eväsivät rautatien ja rautatieaseman rakentamisen Haapavedelle, koska ilman rautatietä oli tultu toimeen siihenkin asti eikä kulkumiehiä toivottu oman kylän rauhaa rikkomaan, kyllä Haapavedelle julkisillakin pääsee. Junat pysähtyvät joko Oulaisissa tai Ylivieskassa, ja osalle junista on saatavilla etukäteen tilattava kutsutaksiyhteys.\nKun kerran on Haapavedelle asti päästy, ihaillaanpa myös paikallista eloisaa teatterielämää. Yleensä siitä vastaa paikallinen harrastajateatteri Lipstikka, jolta olen nähnyt viimeksi loistavan esityksen Sirkku Peltolan näytelmästä Ihmisellinen mies.\nLipstikan erinomaisissa esiintymistiloissa, Kirnussa, nähdään Haapavesi Folkin aikaan erikoisnäytökset Haapavedeltä kotoisin olevan näyttelijä Juho Uusitalon esityksestä Full Pull, Woyzeck – Fantastinen traktorisatu miehistä.\nSe on kertomus maskuliinisuudesta, siis siitä toksisesta. Vaikka se kertoo haapavetisten nuorten miesten lempiharrastuksesta, tractor pullingista eli pullinkista, se virittää tulet miehen herkkyydelle. Aiemmin esityksistä poistuneet ovat raportoineet kostuvista kyynelkanavista vielä vuorokausien kuluttua.\nTämä esityksen nettisivuilta löytyvä keskustelu avaa hyvin, mistä tässä kai pohjimmiltaan on kyse:\n– Suomalaisen miehen sydänjänteitähän näppäillään viidellä eri tavalla.\nNostalgia toimii aina: ”Oi vanha mökkitie, oi menneisyys.”\n”Voi hän lähti” -osasto\nSaman kolikon kääntöpuolena: ”Voi hän ei ole minun.”\n”Voi, olin niin paska. Voi olin niin paska, en voi sille mitään.”\nKotiseutu-osasto: ”Takaisin Karjalaan, vain metsässä olen vapaa.”\n– Nää kaikkihan vois kertoa Woyzeckistä.\nUusitalo on tehnyt esityksen alun perin opinnäytetyönään Taideyliopiston Teatterikorkeakoulun näyttelijäntaiteen koulutusohjelmaan. Hän on näyttämöllä itse, ja esityksen on ohjannut Laura Mattila. Aiemmin teosta on esitetty vain näyttelijän kotona Kruununhaassa.\nTractor pullingissa traktorit viritetään räjähtämispisteeseen, ja niiden perässä vedetään kilpaa lavetteja 100-metrisellä radalla. Mattilan koko lapsuudenkodin perhe on harrastanut lajia innokkaasti, ja Mattila on itse kertonut rakastavansa pullinkia, vaikka tanssijapoikana pysyttelikin kannustusjoukoissa. Oman olennaisen lisänsä näytelmään kuuluu tuovan, että näyttelijä Juho Mattilalle ei tullut nuorena äänenmurrosta. Myöhemmin hän on oppinut puhumaan myös matalalla äänirekisterillä, mutta esityksessä hän käyttää hyvin hallitsemaansa korkeaa äänirekisteriä tarkoituksella. Esityksen taustoja avataan Helsingin Sanomien jutussa, jossa Anton Vanha-Majamaa haastattelee Juho Uusitaloa.\nMatkalukemiseksi viikonvaihteen reissulle otan armaalta ystävältä tuliaiseksi äskettäin saamani kirjan, näköispainoksen L. Onervan esikoisteoksesta Sekasointuja. ”Senssuuriin hyväksymä” kirja ilmestyi 14. lokakuuta 1904, Osakeyhtiö Lilius & Hertzbergin kustantamana. Vuonna 2018 Ntamo julkaisi siitä näköispainoksen. Olkoon tämä lukukokemus kunnianosoitus niin iki-ihanan L. Onervan kuin Ntamon vuonna 2007 perustaneen Leevi Lehdonkin muistolle.\nKun olin pahimmissa nuoruuden tuskissani, kirjoitin intohimoisesti ylös runoja, jotka osuivat syvälle tuntoihini ja resonoivat sisälläni vellovien tilojen kanssa voimakkaasti. Kun avasin nyt L. Onervan esikoiskokoelman, tajusin, että tuossa nuoruuden muistikirjassanihan on mukana monta runoa nimenomaan tästä Onervan esikoisesta. Ne kulkeutuivat luokseni eri reittejä, ja nyt ne ovat kaikki tässä. Muistikirjaani minun ei tarvitse etsiä, sillä muistan elävästi sen poltteen, jonka vallassa olen nuo rivit ylöskirjannut.\nJahka kotiudun Haapavedeltä takaisin Pispalaan, riennän tuohon melkein naapuriin, Tahmelan huvilalle. Sehän on ihana paikka kaikin puolin, mutta nyt haluan mennä sinne tutkimaan, mitkä Johanna Vuoksenmaan lukemattomista järvikokemuksista runollisine kuvineen ja hersyvine luonnekuvauksineen ovat päässeet esille Tahmelan huvilan näyttelyyn. Samalla, kun pulahdan hengessäni Vuoksenmaan vesiseuralaisten joukkoon, voin nauttia kahvit huvilan suloisessa tunnelmassa.\nJo vuosia avovesibongausta intensiivisesti harrastaneen elokuvaohjaajan liplattavista valokuvista ja lukemattomien vesistöjen luonnekuvauksista on voitu nauttia Vuoksenmaan Vesiystäviä-Instagram-tilin kautta. Liekö näyttelyyn pujahtamassa mukaan tämäkin herkullinen, elämää pursuava kuvaus Längelmävedestä heinäkuulta 2016: ”Hyvin hedelmällinen, ois heti raskaana, jos Roine tulis käymään. Synnyttäjän syli, kirkas katse, hyvä rytmitaju.”\nTänä vuonna Otava julkaisi myös Vuoksenmaan Vesiystäviä-kirjan, jossa päästään 101 luonnonveteen sekä suomen- että englanninkielisten tekstien saattelemana.\nYhteisö- ja kulttuuritalo Tahmelan huvila löytyy Pyhäjärven rannalta, Hirvikadun päästä, osoitteesta Uramonkatu 9. Huvila on avoinna ma–la 11–18 (kirjasto, näyttelyt, kahvila) sekä su 12–17 (taidebrunssi). Vesiystäviä-näyttely on avoinna 28.6.–5.8.2019.


Pitsisomisteinen jerseymekko MIAMODA | klingel.fi\nPehmeästi laskeutuvaa joustavaa viskoosia\nPääntiessä ja helmassa pitsisomiste\nMekkomaailman monitaituri: MIAMODA-merkkinen jerseymekko tuntuu mukavalta päällä ja näyttää hyvältä. Sileä, kauniisti laskeutuva jerseykangas sopii hyvin huoliteltuun tyyliin, mutta toimii joustavuutensa ansiosta erinomaisesti myös arjessa. Lyhythihainen malli, jossa suora helma. Herkkä pitsisomistus. Pukeudu tyylikkäästi päästä varpaisiin – oikein valitut kengät nostavat mekon oikeuksiinsa ja viimeistelevät asukokonaisuuden. Tilaat tämän MIAMODA-merkkisen mekon helposti ja vaivattomasti Klingelin muotimaailmasta!


Borussia M'gladbach v Hannover 96 - jalkapallon vedonlyöntivinkit\nKoti › Ennusteet › Jalkapallo › Saksa › Bundesliiga › Borussia M’gladbach – Hannover 96\n2018-11-25 – Bundesliiga\nBorussia M’gladbach – Hannover 96 -ottelun esikatselut\nBorussia M’gladbach ja Hannover 96 välinen ottelu pelataan 2018-11-25. Tämä Bundesliiga ottelu alkaa 17:00 GMT. Valmentaja D. Hecking luotsaama joukkue on napannut 3 voittoa viidestä viime pelistä, kun taas Hannover 96 on voittanut 1 pelin viidestä.\nEdellisissä Borussia M’gladbach ja Hannover 96 kohtaamisissa Borussia M’gladbach on saanut 2 kotivoittoa, kun taas Hannover 96 voittanut 0 pois peleistä.\nBorussia M’gladbach – Hannover 96 keskinäiset tulokset\nSeuraavasta taulukosta voit tarkistaa neljän edellisen Borussia M’gladbach and Hannover 96 -tapaamisen tulokset::\nJos olet kiinnostunutjokaisen joukkueen keskinäisistä tuloksista ja liigatilastoista, suosittelemme katsomaan Borussia M’gladbach vs Hannover 96 H2H -sivua.\nBorussia M’gladbach vs Hannover 96 ennusteet & todennnäköisyydet\nBorussia M'gladbach vastaan Hannover 96 — Vedonlyöntivinkit\nOEnnusteemme Bundesliigassa 2018-11-25 pelattuun Borussia M'gladbach vastaan Hannover 96 -otteluun perustuu kutakin joukkuetta koskeviin tilastoihin sekä H2H-tietoihin. Napsauttamalla Paljasta Ennuste -painiketta näet tuoreimmat vedonlyöntivinkkimme.\n1.45 4.70 6.50 Pelaa Nyt\n1.46 4.90 6.55 Pelaa Nyt\n*Otathan huomioon, että ylläolevat todennäköisyydet olivat voimassa tämän artikkelin julkaisuajankohtana. Todennäköisyydet saattavat vaihtua artikkelin kirjoittamisesta siihen, kun Borussia M’gladbach – Hannover 96 -peli alkaa. Jos jonkun vedonlyöntipaikan kohdalla ei ole todennäköisyyksiä, tiedon keräämisessä on ollut ongelma. Klikkaa ”Bonus Button” -painiketta vieraillaksesi operaattorin sivuilla, josta saat ajankohtaiset todennäköisyydet Borussia M’gladbach – Hannover 96 -peliin. Sopimusehdot pätevät. Ikäraja: 18+. Panosta vaastuullisesti!\nMitkä ovat kommenttisi ja ennustuksesi Borussia M’gladbach vs Hannover 96 -peliin?\nParma – Sassuolo ›\nJulkaistu kohteessa Bundesliiga Merkitty: Borussia M'gladbach, Hannover 96